Selepas Zach King, Sofyank96 Bakal Berkolaborasi Pula Dengan Will Smith?

Nampaknya bakat Mohamad Sofian (Sofyank96) ini sudah sampai ke pengetahuan artis antarabangsa. Melalui perkongsian terbaru beliau di Instagram, beliau mahu peminatnya meneka lukisan wajah siapa yang tertera pada kertas yang dipegangnya.

Korang boleh teka tak siapa dalam lukisan tu? 🙋🏻♂ Cer tag dia sama kat komen✨ Shoot by : @markdeen_04 @van.mollen #9forstvid #somethingiscoming

A post shared by  Mohamad sofian (@sofyank96) on Sep 22, 2019 at 12:23am PDT

Berdasarkan pengamatan kami, gambar lukisan berkenaan adalah milik kepada pelakon Hollywood, Will Smith. Ramai yang nampaknya tidak sabar untuk melihat projek apa yang bakal dihasilkan antara Sofian dan Will Smith. Adakah ianya untuk filem terbaru Will Smith, Gemini Man yang akan berada di pawagam tidak lama lagi?

Walau apa pun projek Sofian bersama Will Smith ini, Sofian sudah maju setapak lagi jika benar kolaborasi ini akan terjadi. Tahniah kepada Sofian.

Sebelum itu, Sofyank ambil masa 3 minggu untuk hasilkan video epik di bawah ini sehingga mendapat pujian daripada Zach King sendiri. Untuk perkembangan Will Smith pula, beliau sah tidak akan menyertai Suicide Squad 2 sebagai Deadshot.

Lihat Video Magik Sofyank96 Paling Gempak Setakat Ini


AirAsia X Kembali Terbang Ke Iran Tapi Lelaki Ini Cakap ‘Don’t Go To Iran’

AirAsia X baru saja mengumumkan mereka kembali membuka penerbangan terus ke Tehran, Iran melalui Kuala Lumpur (lapangan terbang KLIA2) dan Bangkok (lapangan terbang Don Mueang).

Penerbangan 3 kali seminggu yang akan bermula pada 21 Jun di KLIA2 dan 22 Jun 2016 di Don Mueang ini  pastinya satu berita yang mengujakan bagi mereka yang gemar mengembara kerana Iran terkenal sebagai negara yang menawarkan pemandangan dan senibina menarik.

Melalui carian saya di website AirAsia.com sebentar tadi, harga tiket penerbangan dari KLIA2 ke Tehran juga sangat menarik iaitu serendah RM600++ pergi balik. Ikutkan hati nak saja saya terus booking tiket.

Dan berikut saya kongsikan satu video bertajuk ‘Don’t Go To Iran’. Err..? Something wrong somewhere?

Yang pasti video ni tak patahkan semangat saya untuk memburu tiket ke Iran. Weehoooo! Jom layan.

Baca lagi: Di Sebalik Sekatan Dan Tekanan Antarabangsa, Rupanya Iran Memiliki Sesuatu Yang Memukau


Selepas ZEISS Dan Leica, Hasselblad Bakal Kerjasama Bersama Syarikat Telefon Pintar

Sejak mulai Leica mengumumkan kerjasama bersama sebuah syarikat telefon pintar pada tahun 2016, dapat dilihat orang ramai lebih tertarik dengan syarikat berkenaan.

Antara sebab utamanya adalah penawaran sistem perimejan yang ditawarkan Leica sekaligus membuatkan gambar tampil lebih menarik menerusi penawaran bokeh yang memukau.

Bermula dengan Leica, ZEISS nampaknya turut mengumumkan kerjasama bersama vivo menerusi siri X60 yang baru sahaja dilancarkan. Terbaharu Hasselblad muncul sebagai jenama lensa terbaru yang mengikut jejak langkah yang sama. Kesemuanya bertujuan untuk menawarkan penawaran gambar yang lebih detail dan menarik pada peranti telefon pintar.

Mengulas mengenai ZEISS, jenama ini mulai dibangunkan sejak dari tahun 1846 lagi. Pengalaman lebih seratus tahun dalam bidang perimejan antara yang menarik minat vivo untuk bekerjasama dalam membawa revolusi dalam sistem pemprosesan gambar pada telefon pintar menerusi vivo ZEISS Imaging Lab. Berikut merupakan apa yang ditawarkan vivo ZEISS pada siri vivo X60.

Kerjasama ZEISS dan vivo nampaknya turut tidak mengabaikan fungsi penting dan kerapa digunakan pengguna iaitu potrait mode. Dinamakan sebagai ZEISS Biotar Potrait Style, para pengguna berpeluang mendapatkan gambar potret beserta efek bokeh Biotar. Teknologi yang diperkenalkan sekaligus menjadikan vivo sebagai syarikat terawal menawarkannya.

Menerusi model vivo X60 Pro, model ini disertakan kamera dengan bukaan aperture yang luas beserta Gimbal Stabilization 2.0 membuatkan gambar yang dirakam serta dirakam tidak hilang fokus serta mudah bergoyang.

Penawaran Gimbal Stabilization 2.0 beserta sensor kamera IMX598 membolehkan pengguna mendapatkan gambar terbaik bukan sahaja pada sewaktu mengambil gambar manusia malah turut ditawarkan pada mod night mode, sukan, landskap dan sebagainya. Menarik bukan?

Sekiranya anda kerap mengambil gambar pada waktu malam, siri vivo X60 antara yang perlu nantikan. Penawaran teknologi Extreme Night Vision 2.0 membolehkan vivo menggunakan teknologi AI dalam mengurangkan noise sekaligus membuatkan gambar yang diambil tampil lebih cerah meskipun diambil pada keadaan malap.

Sering kali pengguna akan menggunakan aplikasi pihak ketiga semata-mata untuk mencari filter terbaik untuk dipadankan pada gambar yang diambil. Walau bagaimanapun, menerusi model terbaru vivo ini, para pengguna tidak perlu menggunakan aplikasi pihak ketiga.

Sebaliknya, vivo sedia menawarkan tujuh filter yang hadir dengan pelbagai warna untuk dipadankan pada gambar yang diambil menggunakan vivo dengan lensa ZEISS. Berikut antara filter yang ditawarkan vivo pada model kali ini.

Tidak hanya memfokuskan kepada kamera semata-mata, siri vivo X60 turut sedia menawarkan spesifikasi terbaik buat para pengguna. Pada siri kali ini, vivo telah memilih untuk menggunakan processor Snapdragon 870 yang mampu menawarkan peningkatan prestasi sebanyak 10% pada CPU dan GPU.

Selain itu, para pengguna pastinya tidak akan bosan dengan model ini berikutan penawaran refresh rate 120Hz sekaligus membuatkan penggunaan model ini lebih menghiburkan sewaktu membuat rakaman video atau bermain game. Oh ya, model ini juga turut menyokong rangkaian internet 5G.

Siri vivo X60 baru sahaja dilancarkan 22 Mac lalu serta mendapat sambutan meriah daripada orang ramai menerusi teknologi yang ditawarkan. Sekiranya anda mahukan telefon pintar dengan cip pemprosesan Snapdragon 870 beserta teknologi kamera dengan kerjasama ZEISS, siri vivo X60 antara yang perlu anda dapatkan.

Buat anda yang berminat serta mahu menjadi yang terawal memiliki siri vivo X60, anda boleh klik di sini untuk mendapatkannya menerusi E-Store, Lazada dan juga Shopee. Khas buat pembeli terawal, vivo turut menawarkan beberapa hadiah menarik bernilai sehingga RM857. Apa tunggu lagi? Inilah masanya untuk dapatkan vivo X60 dan vivo X60 Pro dengan harga promosi yang berbaloi.

Ketahui juga mengapa Bill Gates lebih tertarik untuk memilik peranti Android berbanding iPhone.

Bill Gates Dedah Sebab Mengapa Beliau Pilih Peranti Android Dan Bukannya iPhone

Mahu Elak Keluarga Perasan, Lelaki Ini Pasang ‘Plash Speed’ Sebenar Dengan Bantuan Juruteknik


Selesa Dan Menceriakan, Pemuda Ini Kongsi Pengalaman ‘Berharga’ Sepanjang Kuarantin Di MAEPS

Rata-rata rakyat Malaysia sedang bimbang dengan kes positif COVID-19 baru-baru ini yang sering mencecah lebih dua ribu pesakit. Lebih membimbangkan rakyat apabila terdapat sebuah perkongsian yang menunjukkan proses kuarantin dan rawatan COVID-19 di Taman Ekspo Pertanian Malaysia Serdang (MAEPS), Serdang yang dilihat padat dengan pesakit positif COVID-19.

Jika sebelum ini kami ada berkongsi mengenai suasana yang telah membimbangkan ramai pihak itu, perkongsian kali ini pula adalah daripada pesakit COVID-19 itu yang telah melalui kejadin itu sendiri.

Menurut perkongsian yang telah tular di laman Twitter, Muhamad Afifie Chan telah menjelaskan beberapa persoalan dari ramai pihak mengenai suasana sewaktu menjalani kuarantin di MAEPS, Serdang bermula pada 7 Januari yang lepas.

Here is a thread of Q&A on my Instagram about my quarantine experience in MAEPS, Serdang starting from 7th January 2021. Hope to spread some positivity and show the real situation. pic.twitter.com/cfbVdrt2D3

— Afifie Chan (@AfifieChan) January 8, 2021

“Saya harap perkongsian ini boleh menyebarkan aura positif dan menunjukkan keadaan sebenar yang terjadi di sini.

The condition inside the centre. Menakutkan ke? Tak pun. Selesa and bersih. Tengok la sendiri. Yang gantung2 kain putih kat katil tu sebab lampu on 24 jam. So silau. Haha pic.twitter.com/YFIM92xzAw

“Keperluan asas; Tandas. Terdapat 6 tandas di dalam dewan ni. Setiap tandas ada sekitar 4-6 kubikel. Setakat ini tidak pernah beratur atau menunggu untuk masuk.

“Keadaan di dalam salah satu bilik tandas. Bersih dan dijaga dengan baik. Selesa untuk digunakan. Janganlah harapkan macam tandas kat hotel.

Food! Served 3 times daily and so far the taste is not bad. Sedap!😋 pic.twitter.com/9GUxulfSBk

“Bagaimana mereka menghidangkan makanan? Makanan akan dihantar ke setiap katil. Kami saling tolong-menolong. Kerana kita lalui bersama-sama. Ramai yang telah bantu petugas untuk agihkan makanan,” kongsi beliau dalam untaian tersebut.

Dalam menjawab persoalan mengenai katil yang disusun agak rapat serta kemudahan yang digunakan orang ramai di dalam pusat tersebut, beliau telah menjelaskan bahawa ia bukanlah isu yang membimbangkan.

“Semua disahkan positif dan tidak bergejala serta berisiko rendah di mana keadaan kami tidak berjangkit. Saya tak tahu istilah perubatan yang betul tapi lebih kurang macam kami tak boleh dijangkiti dan menjangkiti sesama sendiri.

“Oleh itu, kami boleh berkongsi kemudahan yang sama tapi kami harus menjaga jarak dan patuh pada Prosedur Operasi Standard (SOP) sesama kami,” jelas beliau.

Beliau turut menjelaskan bahawa pesakit bagi warga asing telah ditempatkan di dewan berasingan dengan pesakit tempatan. Perkara tersebut difahamkan bagi memudahkan urusan pendaftaran, pemerhatian dan pengumuman.

Beliau turut memuat naik video bagi menunjukkan pintu utama di mana pesakit baharu dimasukkan.

Bila orang baru admitted, pintu ni akan dibuka dan sound effect mantap. Macam dalam movie. Saya panggil ni pintu Maze Runner. Sorakan tu untuk bagi semangat pada yang baru masuk supaya diorang tak rasa takut. What a spirit in here. pic.twitter.com/rQIBLxDyp5

“Sorakan itu untuk bagi semangat pada yang baru masuk supaya diorang tak rasa takut. Semangat yang amat menakjubkan.” kata beliau.

Selain itu, rata-rata petugas bagi barisan hadapan yang membantu proses kuanrantin tersebut telah melahirkan suasana yang ceria di dalam dewan tersebut.

“Yang buat pengumuman ni sangat sempoi. Lawak sangat. Petugas pun melayan. Ceria betul keadaan!” katanya.

Announcement kat sini memang cracked la. Hahaha. Petugas pun melayan haa. Ceria betul keadaan. 🤣😂🤣😂 pic.twitter.com/KuZPSl5ZID

— Afifie Chan (@AfifieChan) January 10, 2021

Menjawab persoalan mengenai tahap keselesaan di dewan tersebut, ia bukanlah seperti ramai orang gambarkan. Alangkah terkejutnya apabila beliau mengetahui keseluruhan dewan tersebut turut dilengkapi dengan penghawa dingin.

“Kipas atau penghawa dingin? Tak seperti yang orang gambarkan. Kat sini pakai penghawa dingin 24 jam. Sejuk dan selesa. Sakai jap tengok penghawa dingin dia ni,” ujarnya

Bagi sesiapa yang tertanya-tanya mengenai bagaimana solat dijalankan, solat jemaah telah dilakukan setiap waktu malah terdapat dua ruang disediakan bagi mendirikan solat. Bukan setakat itu, apabila masuk sahaja waktu solat, azan akan berkemundang di dalam dewan.

Solat macam mane? Solat berjemaah setiap waktu. Ada 2 ruang solat disediakan. Azan pun berkemundang dalam dewan. Dah lama tak nampak jemaah camni~😢 pic.twitter.com/WwrcC2AYNA

— Afifie Chan (@AfifieChan) January 9, 2021

Walaupun telah disahkan positif COVID-19 dan sedang menjalani rawatan, beliau tetap menganggap perkara tersebut sebagai pengalaman yang amat bermakna.

“Alhamdulillah pengalaman saya setakat berada di MAEPS ini sangat selesa dan baik, saya berharap orang di luar sana terus mengikuti SOP supaya dapat hindarkan dari jangkitan ini terus merebak

“Apa yang kita lakukan bukan untuk kita sahaja tapi juga untuk keluarga, masyarakat dan semua orang. SOP perlu dijaga walaupun sesama keluarga dan kawan serumah sebab kita tidak tahu waktu bila kita hidapi penyakit tersebut, spread motivation not virus” kata beliau sewaktu mengakhiri perkongsiannya bersama kami.

Diharap dengan perkongsian ini, ia dapat menjawab sedikit sebanyak persoalan mengenai perkara ini dalam kalangan netizen.

Baca perkongsian kami sebelum ini mengenai netizen bimbang lihat keadaan di pusat kuarantin MAEPS, Serdang. Klik pada pautan di bawah.

Padat Dengan Pesakit COVID-19, Netizen Bimbang Lihat Keadaan Pusat Kuarantin MAEPS Serdang

Tiada Sijil Dan Buat Atas Lantai, Wanita Ini Berkeras ‘Braces’ Ditawarkannya Tidak Salah

Permohonan Maaf JKR Kuala Langat Dianggap ‘Double Standard’, Netizen Luah Rasa Kecewa


‘Selesa Macam Naik Kapal Terbang’ – Netizen Terpegun Dengan Fasiliti Bas Ekspres ‘Kayangan’ Ini

Tidak semua orang gemar memandu kenderaan sendiri untuk melancong dan memilih menggunakan pengangkutan awam seperti bas, kapal terbang, keretapi dan sebagainya.

Terbaharu, seorang pengguna TikTok @beyyayim telah berkongsi sebuah video memaparkan dirinya dan suami menaiki bas ekspres mewah dari Pulau Pinang ke Kuala Lumpur.

Korang pernah naik bas Aeroline tak? Tak pernah? Hmm lemahhhhhh. #Aeroline #basexpressmalaysia #aerolinebasmalaysia🚌🚌🚌

♬ original sound – Beyya Yim – Beyya Yim

Menerusi video tersebut, dapat dilihat tempat duduk di dalam bas memiliki ruang yang lebih besar berbanding bas ekspres biasa. Malah, terdapat kemudahan seperti tablet disediakan untuk para penumpang menonton filem sebagai hiburan sepanjang perjalanan.

Bukan itu sahaja, tandas juga ada di dalam bas ekspres tersebut dimana anda tidak perlu tunggu bas berhenti di kawasan R&R. Harga tiket iaitu RM60 sudah termasuk dengan makanan yang diberikan ketika perjalanan dan anda juga boleh meminta selimut jika berasa sejuk dalam bas.

Perkongsian tersebut telah meraih perhatian orang ramai dan rata-rata netizen terkejut dengan harga bas ekspres mewah ini yang boleh dikatakan sangat mampu milik.

Malah, para netizen turut teruja mahu mencuba bas ekspres ini jika mereka melancong kelak. Ada juga segelintir netizen yang pernah menaiki bas ekspress mewah, Aeroline ini memberikan pujian atas perkhidmatan yang cukup baik.

Tahukah anda bahawa ada bas ekspres mewah lengkap dengan smoking room? Klik pautan di bawah untuk ketahui lanjut.

Bas Ekspres Mewah Lengkap ‘Smoking Room’ Didakwa Langgar Undang-Undang Pengangkutan Awam

Destinasi ‘Syurga Makanan’ Pelancong, Ini Lokasi Tempat Makan Menarik Di Pulau Pinang Wajib Anda Kunjungi


Selesai Beri Keterangan, Pembantu Peribadi Neelofa Tutup Mulut Isu Majlis Perkahwinan Tidak Patuh SOP

Umum mengetahui, Neelofa telah selamat bernikah dengan jejaka pilihan hatinya, PU Riz dan majlisnya telah dijalankan secara mewah serta meriah. Majlis perkahwinannya mendapat perhatian netizen dan ada yang mendakwa majlis tersebut tidak mematuhi SOP yang telah ditetapkan.

Berikutan itu, pembantu peribadi Neelofa iaitu Nadiah Khairuddin telah hadir di Ibu Pejabat Polis Daerah (IPD) Dangi Wangi pada jam 11.40 pagi tadi bersama pemilik dan pengasas Syarikat Reka Teemor, Faiz Sabari dan isterinya, Rozana Mumtaz yang dilantik sebagai pengurus majlis perkahwinan itu.

Selesai memberikan kenyataan, pembantu peribadi Neelofa yang ditemani peguam enggan mengulas lanjut isu tersebut dan meninggalkan balai polis tanpa memberikan sepatah dua kata.

Manakala pengasas Reka Teemor, Faiz Sabari mengatakan keterangan telah diberikan dan tiada apa perlu diberitahu. Malah, Neelofa dan pasangan sekali lagi mencuri perhatian apabila beberapa gambar merentas negeri untuk berbulan madu di Langkawi tular sejak semalam. Apa pendapat anda akan isu ini?

Sementara itu, kami kongsikan beberapa artikel berkaitan Neelofa pada pautan di bawah ini.

Dakwa Tidak Patuh SOP, Polis Sedia Buka Kertas Siasatan Penganjur Majlis Neelofa Dan PU Riz

Anjur ‘Fashion Show’ Tidak Patuh SOP, Tindakan Jenama Fesyen Terkenal Ini Buat Netizen Berang


Selesai Kes Saman Secara Baik, Watie Setuju Bayar Ansuran Lebih RM2,000 Sebulan Kepada Hana

Seperti diketahui umum, bekas ahli kumpulan Elite, Watie dan Hana mempunyai pertikaian apabila Watie enggan membayar ganti rugi yang diperintahkan mahkamah.

Menurut laporan hari ini, kedua-dua mereka setuju untuk menyelesaikan masalah yang berlarutan sejak lapan tahun lalu itu secara baik.

Difahamkan, Hana memfailkan saman penghutang penghakiman pada 18 Mei 2017 sebagai maklum balas terhadap keputusan Mahkamah Sesyen Selayang dalam saman induk pada 10 Mac 2015 yang memerintahkan Watie membayar ganti rugi sebanyak RM707,351.83.

Hana meminta ganti rugi selepas mendakwa Watie, gagal membayar balik pinjaman bank yang diperoleh atas namanya untuk membeli kereta Toyota Wish sebelum ini.

Melalui persetujuan kedua belah pihak, Watie bersetuju membayar ansuran bulanan lebih RM2,000 kepada Hana sehingga penyelesaian penuh hutang berjumlah RM796,000 termasuk faedah kepada Hana.

Menurut peguam Mohd Fikri Abd Rahman yang mewakili Hana berkata, pembayaran yang dipersetujui telah diperintahkan oleh mahkamah pada 25 Oktober 2017, namun Watie atau nama sebenarnya Norwati Sadali sebagai penghutang penghakiman, telah beberapa kali menangguh pembayaran tersebut. Kemungkinan besar ia disebabkan oleh pandemik COVID-19 selama dua tahun.

Dalam prosiding sebelum ini, Watie dan peguamnya tidak hadir di mahkamah. Oleh itu, Hana meminta waran tangkap dikeluarkan sekiranya Watie gagal hadir ke mahkamah untuk menjelaskan kegagalannya membayar hutang.

Hana menyatakan dalam pernyataan tuntutannya melalui saman induk bahawa dia memperoleh pinjaman bank sebanyak RM150,000 pada September 2005 untuk Watie kerana Watie tidak layak untuk membuat pinjaman.

Bukan itu sahaja, Hana juga mengatakan selepas Watie dapat memiliki kenderaan itu, Watie gagal mematuhi syarat ditetapkan termasuk gagal membuat bayaran ansuran kepada bank sejak September 2010, lalu menyebabkan Hana muflis pada 1 April 2013.

Dalam pada itu, peguam Mohd Fikri berharap kes ini tidak berpanjangan kerana Watie sudah bersetuju membuat pembayaran dan Hana atau nama sebenarnya Norhanasafiza Mat Adnan turut bersetuju menerima jumlah yang dicadangkan oleh Watie.


Bagaimana Saya Berjaya Selesaikan Hutang Jahat Guna Teknik Bola Salji

Saya tahu teknik ini dari beberapa pakar kewangan seperti Zaidi Ismail, Suzardi Maulan (Pakdi) dan juga melalui research di internet tentang “Snow Ball Debt Settlement”.

Cabaran yang paling kuat adalah terpaksa menahan nafsu berbelanja. Selain itu juga menanggung emosi ketiadaan duit poket kerana setiap duit yang masuk akan keluar hampir 90% untuk selesaikan hutang.

Terus terang saya katakan amat perit untuk lakukan teknik ini. Kita harus ada keyakinan dan matlamat yang jelas. Jika tidak, tetap akan gagal dan terus dibelenggu hutang.

Alhamdulillah dengan melangsaikan hutang jahat, sekarang saya rasa lebih tenang dan mempunyai lebihan wang bulanan untuk melabur dalam hartanah, saham dan perniagaan, justeru menambahbaikkan profil kewangan saya.

Jadi saya nak kongsikan dengan anda semua pengalaman saya ini.

Buat hutang pandai, tapi nak bayar cukup sayang duit kan? Tambah-tambah lagi dengan institusi kewangan.

Macam mana saya langsaikan 4 hutang dalam masa 1 tahun setengah daripada 6 “Hutang Jahat” dan bakal habiskannya dalam masa 1 tahun (insyaAllah) akan datang?

Jom kita lihat teknik yang semua orang tahu (rasanya lah) iaitu Snow Ball Debt Settlement.

Senaraikan hutang-hutang JAHAT anda terlebih dahulu.

1. Kereta: RM1,200/bulan (baki: RM65,000)
2. Kad Kredit A: RM500/bulan (baki: RM3,800)
3. Kad Kredit B : RM200/bulan (baki: RM1,400)
4. Pembiayaan Peribadi A: RM950/bulan (baki: RM17,650)
5. Pembiayaan Peribadi B: RM500/bulan (baki: RM10,000)
6. Pinjaman PTPTN: RM300/bulan (baki: RM45,000)

Disini dapat lihat jumlah overhead wajib setiap bulan adalah RM3,650 yang dibayar. Ini baru overhead hutang jahat, belum masuk overhead hutang baik (rumah/tanah/business) dan lain-lain bil lagi ya.

OK tak apa, kita tumpu yang ini saja dulu.

Ambil contoh gaji saya adalah RM5,000 sebulan. Angka ini hanyalah contoh saja. Jangan percaya. Saya kerja kuli saja.

Jadi, setiap bulan saya hanya ada RM1,350 sahaja baki untuk belanja isi rumah dan juga bayar bil lain. Kesian kan?

OK, macam mana nak habiskan hutang ni? Dah la tinggal sikit baki. Belum kira nak pergi makan tom yam, KFC dan beli lampin pakai buang.

Apa yang saya buat adalah meletakkan bayaran bulanan yang lebih pada hutang yang tinggal sikit dahulu.

1. Kad Kredit A: RM500/bulan (baki: RM3,800)

Saya tambahkan RM200 di sini menjadikan tiap-tiap bulan saya bayar RM700. Hutang ini akan selesai selama 6 bulan.

2. Kad Kredit B: RM200/bulan (baki: RM1,400)

Saya tambahkan RM300 di sini menjadikan tiap-tiap bulan saya bayar RM500. Hutang ini akan selesai selama 3 bulan.

Jadi, pada bulan ketiga, saya sudah ada extra RM200 dan pada bulan ketujuh ada extra RM500.

RM500 itu ikut jumlah asal bayaran, jangan ambil kira penambahan tadi. Ini menjadikan baki gaji saya bertambah menjadi RM2,050 sebulan!

Kemudian langkah seterusnya saya ambil extra RM700 di atas tadi dan saya tambah pula di sini:

1. Pembiayaan Peribadi A: RM950/bulan (baki: RM11,950)

Saya ambil kira baki selepas 6 bulan dari mula buat teknik snow ball. Sebab kan saya ambil masa 6 bulan untuk habiskan hutang credit card tadi. Faham?

Tambahkan RM350 disini menjadikan tiap-tiap bulan saya bayar RM1,300. Hutang ini akan selesai selama 9 bulan.

2. Pembiayaan Peribadi B: RM500/bulan (baki: RM8,000)

Jadi, pada bulan ke-15 setelah 6 bulan fasa pertama settle credit card, dan 9 bulan fasa kedua settle personal loan), saya sudah ada extra RM500 dan RM950.

Lagi sekali, anda mesti kira ikut jumlah asal bayaran, jangan ambil kira penambahan tadi dan ini menjadikan baki gaji saya bertambah menjadi RM3,500 sebulan! Ini bermakna mula bulan ke-15, saya ada RM3,500 sebulan.

Jadinya, hutang apa yang masih tinggal selepas kejadian di atas?

1. Kereta: RM1,200/bulan (baki: RM47,000)
2. PTPTN: RM300/bulan (baki: RM40,500)

Saya ambil kira baki selepas 15 bulan dari mula buat teknik snow ball. Sebab kan saya ambil masa 15 bulan untuk habiskan hutang kad kredit dan pembiayaan peribadi tadi. Faham?

Next step saya adalah melangsaikan hutang kereta dalam masa 1 tahun 2 bulan dan PTPTN dalam masa 12 bulan selepas hutang kereta selesai.

Sekarang kan saya dah ada extra RM2,000++ dari atas tadi selepas selesai hutang credit card dan personal loan?

Jadi, kiraannya akan jadi begini pula untuk hutang yang masih ada:

1. Kereta : RM1,200/bulan (baki: RM47,000)

Saya tambahkan RM2,000 di sini menjadikan tiap-tiap bulan saya bayar RM3,200. Hutang ini akan selesai selama 14 bulan. Selepas selesai kereta, saya mempunyai baki gaji sebanyak RM4,700 sebulan!

Selepas 14 bulan saya tambahkan RM3,200 di sini menjadikan tiap-tiap bulan saya bayar RM3,500. Hutang ini akan selesai selama 12 bulan.

Tetapi setelah berfikir panjang, saya rasa saya akan maintain saja pembayaran PTPTN itu RM300 dan saya akan guna baki gaji tadi untuk melabur dalam Saham Pasaran Hadapan dan berniaga ataupun pergi melancong.

Sekian cerita dari saya. Kiraan di atas mungkin ada ralat sikitlah tetapi itulah flow teknik Snow Ball. Pepandai lah anda kira.

Yang baik kita share. Yang tak baik kita block saja.

Sekian lagi sekali, inilah artikel pengalaman saya yang ingin saya kongsikan kepada pembaca The Vocket.


‘Selesailah Dengan Baik’ – Netizen Persoal Tindakan Lelaki Buat Provokasi Selepas Berang Juruwang Tutup Kaunter

Adakah anda pernah berdepan dengan situasi dimana anda beratur di pasaraya untuk membuat pembayaran tetapi apabila sudah hampir ke giliran anda, tiba-tiba kaunter tutup.

Sebuah video tular di media memaparkan satu insiden di sebuah pasaraya dimana seorang pelanggan marah dan tidak puas hati dengan juruwang. Video yang dirakam oleh pelanggan itu telah dikongsikan kembali oleh pengguna media sosial lain.

A post shared by Rizal Hakimm (@rizal_hakimm)

Menerusi video tersebut, lelaki tersebut dilihat cuba memprovokasi juruwang tersebut selepas tidak berpuas hati dengan jawapan yang diberikan juruwang itu mengatakan bahawa kaunter ditutup. Tidak dapat menahan sabar, juruwang itu bertindak bertukar kaunter dengan juruwang lain.

Perkongsian tersebut telah meraih perhatian orang ramai dan rata-rata netizen persoalkan motif perakam kerana hal itu boleh diselesaikan dengan baik tanpa perlu berlakunya insiden ini.

Bukan itu sahaja, para netizen juga mengatakan mungkin pelanggan itu tidak nampak tanda yang diletakkan dan mengatakan bahawa juruwang itu mungkin penat serta sudah habis syif, mahu tutup kaunter.

Malah, rata-rata netizen bersetuju kedua-dua pihak bersalah tetapi tidak perlu menimbulkan kekecohan seperti itu kerana menimbulkan rasa tidak senang kepada pelanggan lain. Pelanggan tersebut tidak sepatutnya membuat provokasi seperti itu.


Alat Pengimbang Diri Satu Tayar Ini Alternatif Buat Pejalan Kaki

Sebuah alat telah dicipta sebagai satu alternatif buat pejalan kaki dan mungkin juga alternatif kepada pengguna basikal. Ia merupakan sebuah alat pengimbang diri satu tayar atau lebih dikenali sebagai self-balancing unicycle. Alat ini menggunakan sensor, giro dan pecutan untuk membantu pengendali mengimbangi diri di atas alat pengangkutan satu tayar ini.


Teknologi Kamera Ini Membolehkan Anda Mengambil Selfie Secara 3D. Sangat Cool!

Kita memang tidak pernah rasa puas bila berselfie. Boleh lihat sebuah kolej di London mengajar pelajarnya seni mengambil gambar selfie, kayu selfie dijual di merata tempat dan ada juga yang telah beralih kepada belfies, alat yang membolehkan anda mengambil selfie dari belakang. Jelas sekali untuk memajukan budaya selfie, langkah logik seterusnya adalah dengan mengambil selfies secara 3D. ARTEC sebuah syarikat kamera mempunyai alat khas, diberi nama Booth Shapify. Jika anda berminat untuk menghasilkan arca diri sendiri, boleh lawati booth terdekat mereka di Singapura.


Karya Seni Bernilai Lebih RM800 Ribu Rosak Akibat ‘Selfie’

Akibat mahu gambar yang cantik, secara tak sengaja terjatuh dan hasilkan Domino effect. Insiden ini berlaku di sebuah galeri seni di Los Angeles ketika pameran artis Simon Birch, Hacob Blitzer, Gloria Yu dan Gabriel Chan. Kesudahannya? 3 karya seni rosak teruk manakala yang lain dalam keadaan yang merisaukan serta kerosakan bernilai USD200 ribu. Sebab inilah muzium banyak tanda seperti amaran ‘Please Do Not Touch’. Tak nak perkara seperti ini berlaku. Paling lucu wanita itu cuba susun kembali pillar yang jatuh seperti tiada apa-apa yang berlaku. Accident atau sengaja untuk menularkan exhibition ini? Anda tentukan.


AirAsia X Kembali, Umum Laluan Penerbangan Baharu Ke London, Istanbul Dan Dubai

AirAsia X kembali terbang tinggi! Sebagai permulaan era baharu untuk perkhidmatan penerbangan jarak jauh tambang rendah, AirAsia X (AAX) hari ini mengumumkan ia bakal terbang dari Kuala Lumpur ke London, Dubai dan Istanbul pada tahun ini. Pada masa yang sama, AAX juga meraikan pelancaran empat laluan baharu ke Jepun dan Hawaii yang akan mula dijual mulai hari ini.

Dengan pengumuman hari ini, AAX kini menawarkan penerbangan ke tujuh laluan popular dari Kuala Lumpur ke New Delhi, Sydney, Seoul (Incheon), Tokyo (Haneda), Sapporo (Chitose), Osaka (Kansai) dan dari Osaka (Kansai) ke Honolulu.

Semua laluan ini tersedia untuk ditempah bermula hari ini hingga 26 Jun 2022, untuk tempoh perjalanan antara 1 Julai 2022 dan 26 Mac 2023, bermula daripada RM499 (tambang sehala termasuk semua*) untuk tempat duduk ekonomi dan daripada RM1,499 untuk tempat duduk Premium Flatbed.

A post shared by Official AirAsia Cabin Crew (@airasiacabincrew)

Datuk Kamarudin Meranun, Pengerusi Eksekutif Capital A dan Pengasas AirAsia X berkata: “Hari ini merupakan hari yang bermakna kerana AAX telah kembali melebarkan sayapnya dengan semangat baharu.

“Penyambungan semula empat laluan jarak sederhana popular dan pengumuman tiga perkhidmatan jarak jauh baharu pada hari ini merupakan satu lagi pencapaian yang membanggakan setelah kami melalui satu tempoh yang sukar dalam sejarah industri penerbangan.

“Kami teruja untuk kembali ke London dan melancarkan penerbangan buat pertama kali ke Dubai dan Istanbul.

“Istanbul adalah salah satu destinasi kegemaran saya dan saya tidak sabar untuk kembali ke negara itu tidak lama lagi. Kami yakin semua destinasi-destinasi ini akan menjadi popular dan kami mengalu-alukan semua tetamu terbang bersama kami,” kata Datuk Kamarudin Meranun.

Ketua Pegawai Eksekutif AirAsia X Benyamin Ismail berkata: “Kami kini kembali dengan semangat dan jenama baharu. Kami telah memanfaatkan waktu sekatan perjalanan untuk menyemak semula setiap aspek operasi untuk menawarkan lebih nilai dan pilihan dalam perkhidmatan penerbangan jarak sederhana dan jauh.

“Kini dengan pembukaan semula sempadan antarabangsa di seluruh dunia, kami dapat meneruskan operasi ke destinasi paling popular kami termasuk Australia, Jepun, Hawaii, India dan Korea Selatan terlebih dahulu.

“Pengumuman penyambungan semula empat laluan ke Jepun dan Hawaii serta pelancaran penerbangan ke London, Istanbul dan Dubai hanyalah permulaan. Kami mempunyai lebih banyak destinasi dalam perancangan yang akan kami umumkan tidak lama lagi untuk memenuhi permintaan yang semakin meningkat, kata Benyamin.

Benyamin juga yakin semua perkhidmatan AirAsia X yang disambung semula atau baharu ini akan mendapat sambutan yang amat menggalakkan dan mereka akan kembali kepada kapasiti pra-Covid di beberapa laluan utama kami dalam tempoh 12 bulan akan datang.

Sebelum anda membeli tiket AirAsia X, ini beberapa lokasi yang anda boleh masukkan dalam wishlist anda.

Tidak Lengkap Percutian Anda Ke Perth, Australia Jika Tidak Melawat 8 Lokasi Ini

Tip Penting Buat Mereka Yang Pertama Kali Ke Jepun


Jika Anda Ke Australia, Pastikan Anda Selfie Dengan Quokka. Super Cute!

Quokka merupakan haiwan yang menyerupai tikus. Namun ianya bukan spesis tikus. Ianya haiwan spesis Macropod yang mana Kangaroo salah satu daripadanya. Cuma ia lebih kecil dari segi bentuk dan sifatnya.

Jika anda pergi ke Australia, selain tarikan Kangaroo. Quokka juga menjadi salah satu tarikan lain yang perlu dilihat oleh pelancong. Kerana mereka sangat cute dan mesra dengan manusia.

Dengan sifatnya yang begitu, kebanyakan pelancong dari selurh dunia mencipta trend untuk mengambil gambar secara selfie dan reaksi Quokka ini sangat responsif dan tidak mengecewakan!

A photo posted by Julie Haniff (@juliejhaniff) on Mar 4, 2015 at 4:51am PST

A photo posted by vaimiticdc (@vaimiticdc) on Mar 4, 2015 at 3:59am PST

A photo posted by vaimiticdc (@vaimiticdc) on Mar 4, 2015 at 3:53am PST

A photo posted by Cerise Sezxyouup (@cerisesezxyouup) on Sep 4, 2014 at 10:57pm PDT

A photo posted by @marty.h on Feb 28, 2015 at 2:02am PST


Kerajaan Arab Saudi Haramkan Mengambil ‘Selfie’ Di Masjidil Haram Dan Al Nabawi

Sejak trend swafoto atau lebih dikenali dengan selfie menjadi kebiasaan pengguna, ramai yang tanpa segan silu sering swafoto meskipun di tempat yang sesak. Sama ada sebagai memori, kenang kenangan atau untuk berkongsi kegembiraan kepada orang ramai budaya swafoto sedikit sebanyak mungkin mengundang masalah buat orang ramai.  Situasi yang sama yang dapat dilihat di beberapa masjid terkemuka dunia.

Terbaru, bagi mengelakkan daripada masalah ini berlelaluasa Kerajaan Saudi pada 15 Nov telah menetapkan untuk mengharamkan pengguna untuk swafoto di dua masjid yang menerima bilangan pengunjung yang ramai iaitu Masjidil Haram dan Al Nabawi.

Keputusan yang dibuat ini adalah berikutan gelagat pengguna yang terlalu asyik dengan penggunaan telefon bimbit dan berswafoto sehinggakan mengganggu para jemaah lain.

Buat mereka yang sentiasa peka dengan orang ramai sewaktu mengambil gambar atau swafoto mungkin agak terkilan berdasarkan keputusan yang dibuat oleh Kerajaan Arab Saudi. Walaubagaimanapun, haruslah kita hormati keputusan yang dibuat oleh pihak kerajaan. Sekiranya anda sebagai bakal jemaah Haji atau Umrah, adakah anda bersetuju dengan keputusan yang dibuat?


Pelajar Malaysia Ini Adalah Orang Pertama Selfie Di Pentas Graduasi Di United Kingdom

Jika di UiTM, selfie sewaktu di pentas graduasi adalah menyalahi peraturan.

BACA: Pelajar UiTM Digantung Setahun Kerana Selfie Dan Ini Reaksi Di Twitter

Tapi sebaliknya di United Kingdom (UK), seorang pelajar Malaysia bernama Badrul Hisham yang sukakan cabaran telah pun melakukan aksi selfie sewaktu menerima skrol di majlis graduasi beliau.

Malah bukan setakat selfie, beliau juga turut menari di atas pentas. Jika anda perasan, dia memakai baju Melayu!

First in England!!
Seb baik aku tak masuk Uni kat Malaysia. Kalau tak confirm kena buang negara. Scroll Master Mechanical pon akan kena buang. Haha. Still I am the first in England (maybe Europe) to dance & selfie with the Chancellor. What a beautiful day.

Apabila ditanya tujuan beliau menari dan selfie di pentas, ini jawapannya sambil berseloroh;

Saya menari ini untuk pikat hati seorang perempuan dan terus menjadi berani.

Hehe. Patutlah lain macam beraninya sampai sanggup berkayuh basikal dari UK untuk balik ke Malaysia selepas habis belajar.

Badrul Hisham juga telah menulis berbagai pengalaman menarik beliau sepanjang berkayuh dari UK ke Malaysia dalam buku yang bertajuk Advantura Pulang Ke Malaya.

Untuk tempahan, review dan upate terkini anda boleh ikuti Facebook Page ADVantura Pulang Ke Malaya di sini.

LIKE dan FOLLOW Vocket di Facebook serta Instagram


‘Selfie’ Topson Depan Restoran Mee Tarik Di KL Buat Peminat Dota Seluruh Dunia Mahu Cubanya

Pasti ramai yang mengenali Topias Miikka Taavitsainen atau lebih dikenali sebagai Topson dalam kalangan peminat Dota. Bagi yang tidak kenal Topson, beliau adalah pemain profesional Dota 2 bagi pasukan OG.

Semalam, pasukan OG telah memuat naik sebuah video dokumentari tentang Topson dan turut berkongsi gambar Topson bersama isteri di hadapan sebuah restoran mee tarik di ibu kota.

Menerusi video yang dimuat naik, ia menunjukkan Topson bercerita tentang perjalanannya dalam arena Dota dan juga menyampaikan hasratnya untuk kembali bertanding tidak lama lagi.

Perkongsian tersebut telah meraih perhatian orang ramai dan para peminat Topson menzahirkan keterujaan mereka untuk melihat kembali Topson beraksi dalam arena.

Bukan itu sahaja, restoran mee tarik yang dikunjungi mereka dalam video tersebut juga menjadi buah mulut dan ramai orang mahu berkunjung ke restoran terbabit.

Untuk pengetahuan anda, restoran Lan Zhou Mee Tarik ini terletak berhampiran Pasar Seni dan pernah viral sebagai tempat makan perlu dicuba jika ke Kuala Lumpur.

Jom tonton dahulu dokumentari tersebut sebagai tanda sokongan.

Sementara itu, kami kongsikan beberapa berita sensasi di The Vocket pada pautan di bawah ini.

‘Ingatkan Pergi Fashion Show’ – Netizen Pelik Lihat Jemaah Indonesia Berdandan Ketika Pulang Tunai Haji

Jualan Sambal Nyet Cecah RM14 Juta, Khairulaming Umum Bakal Buka Kilang Kedua Di Kelantan


Selfridges Bakal Hentikan Jualan Produk Yang Diperbuat Daripada Kulit Haiwan Eksotik

Beberapa bulan lalu jenama pakaian mewah terkenal, Chanel mengumumkan untuk tidak lagi menjual sebarang produk kulit haiwan eksotik. Kini gedung serbaneka terkenal di London, Selfridges & Co turut mengikuti jejak langkah Chanel.

Selfridges dalam satu kenyataan memberitahu usaha untuk menghentikan jualan pakaian menggunakan kulit haiwan eksotik akan dilakukan secara berperingkat bermula minggu ini. Antara produk yang terlibat termasuk produk yang diperbuat daripada kulit buaya dan ular. Penjualan akan dihentikan sepenuhnya menjelang tahun 2020 atau sehingga stok produk tersebut habis sepenuhnya.

For a brighter future | As part of our commitment to Buying Better, Inspiring Change, we will phase out the sale of exotic skins completely by 2020. Ethics and sustainability are at the heart of all our decisions – to respect our planet and protect our future . . . #Sustainability #BuyingBetterInspiringChange #BuyingBetter #InspiringChange #SustainableFashion #FurFree #ExoticSkinFree #Selfridges

A post shared by  Selfridges (@theofficialselfridges) on Feb 26, 2019 at 10:14am PST

Penjualan produk yang diperbuat daripada kulit haiwan ternakan lain akan diteruskan buat masa ini. Selfridges mengambil keputusan tersebut bertujuan untuk menjamin kelangsungan hidupan eksotik selari dengan harapan untuk menghasilkan produk yang baik untuk pengguna dan alam sekitar.


Selipar Buruk Milik Steve Jobs ‘Laku Keras’, Dilelong Pada Harga Hampir RM1 Juta

Sebuah selipar buruk milik mendiang Steve Jobs telah dilelong pada harga yang tidak masuk akal. Uniknya, sandal ini hanyalah sebahagian barangan peribadi Jobs dan bukanlah sesuatu yang dianggap berharga seperti Macintosh, buku nota, atau surat-surat penting.

Dilaporkan oleh AP News, sepasang sandal yang digunakan oleh Steve Jobs dilelong pada harga USD$ 218,750 atau sekitar RM995,496.00. Pada mulanya, pusat lelong Julien’s Auctions meramalkan bahawa barangan ini akan dijual pada harga antara USD$60,000 hingga USD$80,000 sahaja

Sandal Birkenstock berwarna coklat dipakai oleh Jobs pada tahun 1970-an dan 80-an. Sandal itu kemudiannya diambil dari timbunan sampah oleh Mark Sheff, seorang chef yang mengendalikan salah satu hartanah Jobs di Albany, California pada 1980-an.

“Sandal adalah sebahagian daripada kesederhanaan. Itulah pakaian seragam. Perkara yang menarik tentang pakaian seragam ialah anda tidak perlu risau tentang apa yang perlu dipakai pada waktu pagi,” tulis Julien’s Auctions dalam penerangan tentang sandal Jobs.

Dia tidak akan melakukan atau membeli apa-apa hanya untuk menonjol daripada orang lain. Dia hanya percaya pada kepintaran sesuatu rekaan serta keselesaan memakainya.

Julien’s Auctions menjelaskan bahawa sandal itu sebelum ini telah dipamerkan di beberapa negara, termasuk di kedai Birkenstock pertama di Amerika Syarikat dan di Muzium Sejarah Wurttemberg di Stuttgart, Jerman.

Kemudian, pemenang lelongan akan menerima sandal Birkenstock Jobs yang disimpan dalam bekas pelindung keras. Terdapat juga NFT percuma dalam bentuk imej digital 360 darjah yang memaparkan sandal tersebut.


Selipar YEEZY Akan Mula Dijual 6 Disember Ini Dengan Harga RM240

Sekiranya anda mahu mencari produk YEEZY dengan harga mampu milik, selipar ini adalah jawapannya. YEEZY SLIDE ‘BONE’ ini telah diumumkan jualannya di Malaysia oleh pihak adidas Malaysia sebentar tadi.

YEEZY SLIDE ‘BONE’ akan dijual kepada umum pada jam 10.00 pagi 6 Disember 2019 dengan harga hanya RM240. Selipar ini boleh dibeli secara atas talian dan juga di butik adidas Originals Concept, Suria KLCC.

Buat anda yang mahu beratur, anda boleh berbuat demikian seawal jam 6.00 pagi hari Jumaat supaya peluang anda untuk memiliki selipar ini lebih cerah. Untuk sebarang info lanjut, anda boleh baca di sini.

YEEZY sentiasa mendapat setiap kali ia dilancarkan di pasaran. Sebelum ini, ratusan peminat setia YEEZY beratur di Pavilion KL untuk model YEEZY 350 V2 ‘Cloud White’.

Ratusan ‘Peminat’ Beratur Semalaman Di Pavilion KL Untuk Kasut YEEZY 350 V2 Cloud White

adidas Bakal Jual Model YEEZY ‘Croc’ Pula Tahun Hadapan


Seluar Levi’s Berusia 140 Tahun Yang Ditemui Dalam Lombong Dijual Pada Harga RM410,000

Sepasang Levi’s lama yang ditemui dalam lombong terbiar di Amerika Barat baru-baru ini dilelong pada harga $87,400 atau sekitar RM410,000 pada lelongan di New Mexico. Jeans itu, yang wujud sejak tahun 1880-an, ditemui oleh “ahli arkeologi denim” Michael Harris beberapa tahun lalu sebelum ia diambil oleh sepasang peniaga pakaian vintaj di Durango Vintage Festivus pada 1 Oktober, lapor The Wall Street Journal.

Seluar Levi’s yang berusia ratusan tahun ini jarang dijumpai dan ia sangat dicari dalam kalangan pengumpul. Seluar jeans lama yang masih boleh dipakai ini mempunyai kotoran lilin yang digunakan oleh pelombong untuk menyalakan terowong tersebut.

Di samping itu, terdapat label pada bahagian dalam jeans yang berbunyi: “Satu-satunya jenis yang dibuat oleh buruh putih.” Levi’s memberitahu WSJ bahawa syarikat itu memperkenalkan slogan tersebut selepas Akta Pengecualian Cina 1882, yang menghalang pekerja China daripada memasuki AS. Malah, Levi’s juga mempunyai dasar buruh anti-Cina pada masa itu.

Slogan dan dasar itu kemudiannya dimansuhkan pada tahun 1890-an, menurut jurucakap Levi, yang menambah bahawa jenama itu ” komited sepenuhnya untuk menggunakan platform kami dan suara kami untuk menyokong kesaksamaan sebenar dan untuk memerangi perkauman dalam semua bentuknya.” Akta Pengecualian Cina telah dimansuhkan pada 1943 dan kemudiannya dikutuk oleh Kongres pada 2011-2012.


Seluar Orang Pergi Berkebun, Gucci Hasilkan Jeans Berharga RM3,000 Dengan Corak Rumput

Jeans adalah sebahagian daripada gaya klasik yang sesuai dipakai tidak kira apa jua acara. Sejumlah jenama juga telah berusaha keras untuk menawarkan pilihan unik mereka dengan reka bentuk yang berbeza.

Terbaharu, Gucci mengeluarkan seluar jeans unik dengan corak yang tidak pernah difikirkan orang. Ia nampaknya seperti diilhamkan oleh aktiviti harian seperti orang pergi berkebun dengan corak rumput.

Seluar denim ‘eco wash’ ini hadir dengan dengan corak rumput di bahagian paha dan dijual pada harga £ 600 bersamaan RM3,000. Seluar jeans tersebut akan dilancarkan bersama-sama dengan koleksi musim bunga nanti.

Akhir-akhir ini, banyak jenama besar menghasilkan corak ‘kotor’ bagi meyakinkan pengguna bahawa barang yang kelihatan usang atau terpakai kelihatan bergaya. Terdahulu, Converse juga menghasilkan corak ‘kotor’ pada kasut rekaan mereka dan dijual pada harga yang tinggi.

Seperti yang dikeluarkan oleh Gucci, bahagian seluar tersebut memiliki corak warna coklat dan hijau, seperti pengguna baru berkebun atau bermain di padang rumput. Rekaan ini diilhamkan oleh musim bunga di mana banyak orang menghabiskan masa di luar rumah.

Gucci dalam satu kenyataan berkata bahawa seluar jeans dengan ukuran lebar ini diperbuat daripada kapas organik khas agar kelihatan seperti lusuh dan rosak bagi koleksi musim bunga 2020.

Untuk bacaan lanjut, klik pautan di bawah.

Converse Dikritik, Jual Kasut Dengan Reka Bentuk ‘Kotor’ Pada Harga RM380.00


Seludup Dadah Untuk Biaya Perubatan Anak, Hakim Australia Ringankan Hukuman Penjara Bekas Pramugari Malaysia Ini

Jika di negara lain mungkin lain ceritanya. Tetapi inilah yang berlaku di Australia apabila seorang hakim di sana membuat keputusan untuk meringankan hukuman penjara diterima seorang pramugari warga Malaysia di atas kesalahan berkait penyeludupan dadah.

Keputusan itu menurut laporan media dibuat hakim selepas mengambil kira alasan terdesak pramugari itu ketika melakukan jenayah berkenaan iaitu bagi membantu membiayai kos perubatan anaknya.

“Anda terdesak untuk mencari duit bagi membayar kos pembedahan anak perempuan anda demi meningkatkan kualiti hidupnya,” jelas hakim berkenaan.

Mula ditahan sejak tahun lalu di sana, hakim Michael Cahill menurut laporan media Australia, 9News Melbourne meringankan hukuman penjaranya kepada sembilan tahun dan enam bulan. Malah dia juga berpeluang untuk dibebaskan selepas tiga tahun menjalani hukuman tersebut.

Pramugari dari Malaysia yang dikenali sebagai Zailee Zainal pada 2019 ditahan pihak berkuasa Australia selepas didapati menyeludup masuk dadah heroin ke negara itu.

Menggunakan modus operandi meletakkan dadah berkenaan ke dalam pakaian dalamnya, beliau dilaporkan telah melakukan lapan trip yang melibatkan lebih daripada 4 kilogram heroin ke negara itu sebelum tertangkap.

Menurut laporan Free Malaysia Today, Zailee sebelum ini bagaimanapun difahamkan mengaku kepada pegawai penyiasat di sana dia telah melakukan lebih 20 trip penyeludupan masuk dadah ke negara itu.

Laporan itu juga mendedahkan ianya dilakukan Zailee bagi membiayai kos perubatan anaknya yang perlu menjalani beberapa pembedahan. Bagaimanapun, penyeludupan dadah bukanlah pilihan pertama yang dipilih beliau.

Tetapi dia dan suaminya pernah meminta bantuan daripada rakan-rakan dengan menghantar e-mel sebelum didekati sindiket berkenaan pada 2018 yang mengambil kesempatan di atas kesusahan dialami mereka berdua.

Apa yang perlu dilakukannya bersama sindiket itu adalah mengambil heroin di Malaysia, membawa masuk ke Australian menggunakan penerbangan dan kembali ke Malaysia untuk mengambil upah yang telah dijanjikan.

Bagaimanapun ianya bukanlah satu kerja yang mudah untuk dilakukan apabila dia juga dilaporkan memerlukan masa sehingga tiga bulan untuk berjalan dengan bungkusan berkenaan di celah pahanya sebelum boleh melakukan penyeludupan dengan yakin.

Tetapi selepas beberapa bulan, pihak berkuasa Australia berjaya menghidu kegiatannya dan ditahan sebelum dijatuhkan hukuman penjara baru-baru ini.

Bagaimanapun, dengan belas kasihan yang ditunjukkan oleh pihak penghakiman, hukuman yang diterima itu difahamkan adalah lebih ringan berbanding apa yang diterima pesalah lain.

Baca juga perkongsian daripada kami mengenai bekas ketua perisikan ini yang didakwa menggunakan puluhan juta ringgit untuk membeli jam tangan mewah melalui pautan di bawah.

Bekas Ketua Perisikan Malaysia Dituduh Guna RM50.4 Juta Dana Kerajaan Beli Jam Tangan Mewah

Bungkusan Ganja Dipercayai Dilontar Dari Negara Seberang Ditemui Di Sempadan Padang Besar

Sering Pamer Kemewahan Di Media Sosial, SPRM Tahan Datuk Seri Disyaki Terlibat ‘Macau Scam’


AirAsia X Menantikan Masa Yang Sesuai Untuk Kembali Terbang Ke Eropah

Sejak AirAsia X menghentikan penerbangan ke Eropah pada tahun 2012, para traveler atau mereka yang sudah lama berhajat untuk ke Eropah seolah menanti bilakah tarikh rasmi AirAsia X bakal kembali terbang.

Pada bulan ini, Tan Sri Rafidah Aziz selaku bekas menteri dan yang kini menyandang jawatan sebagai pengerusi bebas bukan eksekutif AirAsia X mengatakan AirAsia X masih lagi menantikan waktu yang sesuai untuk kembali terbang ke Paris dan London.

Difahamkan langkah untuk yang dibuat AirAsia pada tahun 2012 dibuat setelah syarikat ini gagal memperoleh keuntungan seperti yang diharapkan melalui laluan ke Eropah.

Berdasarkan beberapa laporan, kemungkinan besar AirAsia bakal memilih London, Manchester atau Dublin sebagai laluan mereka apabila pengumuman untuk kembali ke Eropah dibuat.

Buat anda yang berhasrat untuk ke Eropah, mungkin anda boleh menabung sempena menantikan tiket promosi yang ditawarkan AirAsia sempena hari penjualan kelak.


Seludup Daging Haram Dan ‘Rebrand’ Dengan Logo Halal, Polis Tahan 34 Pengarah Syarikat

Polis telah menahan 34 pengarah syarikat dan dua pengurus setelah mendapati bahawa 19 syarikat pengedar sejuk didapati terlibat dalam aktiviti kartel daging yang diimport, lapor Free Malaysia Today.

Mereka yang ditangkap terdiri daripada 26 lelaki dan 10 wanita dan dibuat dalam operasi yang dilakukan di enam negeri serentak pada 9 April.

Pengarah Siasatan Jenayah Bukit Aman, Huzir Mohamed berkata, tujuh syarikat itu berada di Johor, Kuala Lumpur (empat), Selangor (empat), Perak (satu), Pulau Pinang (dua) dan Kedah (satu).

Katanya, 19 syarikat itu didapati bersekongkol dengan syarikat tempatan yang dibenarkan mengimport daging beku dari Brazil secara sah.

“Menurut premit pengimport, perusahaan hanya dibenarkan mengimport 27 tan daging untuk satu premit yang dikeluarkan. Siasatan menunjukkan bahawa syarikat itu hanya menggunakan empat dari lima premit pengimport yang dikeluarkan untuk tahun 2020.

“Pengimport itu, bagaimanapun, telah mengagihkan lebih dari 1,000 tan kepada 202 pelanggan seperti yang dibuktikan dalam invois yang dirampas. Siasatan juga menunjukkan keuntungan tahunan 19 syarikat itu antara RM1 juta hingga RM52 juta,” katanya kepada pemberita di Ibu Pejabat Polis Kontinjen Johor di sini hari ini.

Selain mengimport dari Brazil, pengimport juga menerima bekalan dari syarikat tempatan, di mana bekalan daging dibungkus semula sebelum diedarkan kepada pelanggan.

Dia mengatakan syarikat juga menyediakan kotak dengan logo halal untuk mengemas semula daging untuk memenuhi pesanan pelanggan.

“Kami mendapati bahawa syarikat itu menerima banyak pesanan kerana menawarkan harga yang lebih rendah dibandingkan dengan pengedar daging halal yang lain, serta kemudahan kredit tiga bulan berbanding dengan penghantaran tunai yang diamalkan oleh syarikat lain,” katanya, sambil menambah bahawa aktiviti ini menimbulkan kebimbangan dan keraguan mengenai status halal daging di pasaran.

Huzir berkata ini tidak hanya mempengaruhi umat Islam tetapi juga seluruh rakyat Malaysia kerana kebersihan daging yang dibungkus semula tidak dapat ditentukan dan ia tidak diluluskan oleh Jabatan Veterinar.

Dia mengatakan bahawa polis akan meneruskan siasatan mereka terhadap isu tersebut dan berharap penangkapan akan dilakukan, sambil menambah bahawa mereka sedang mengesan dua lelaki yang dipercayai sebagai dalang di sebalik kartel terbabit.

Pada 1 Disember tahun lalu, Vocket melaporkan serbuan yang dilakukan oleh beberapa agensi penguatkuasaan di gudang sejuk beku di Senai. Serbuan itu mendedahkan aktiviti kartel yang menyeludup daging dari luar negara dan membungkus semula dengan logo halal untuk dijual di Malaysia.

Taktik tersebut ‘dihidu’ pihak berkuasa dengan hasil risikan Jabatan Perkhidmatan Kuarantin dan Pemeriksaan Malaysia (Maqis) dimana sindiket tersebut bertindak menjadikan gudang berkenaan sebagai lokasi untuk membuat label dan cap palsu lalu tampalkan ia pada kotak daging yang telah dibungkus semula itu.

Tindakan itu dibuat bagi menyakinkan pemborong di Malaysia kononnya bekalan daging sejuk beku itu diperoleh dari negara yang dibenarkan pengimportannya sebelum dipercayai diedar ke pasaran tempatan.

Guna daging kuda dan kanggaru, sindiket ‘meat cartel’ dilaporkan sudah 40 tahun beroperasi. Klik pautan di bawah untuk membaca.

Guna Daging Kuda Dan Kanggaru, Sindiket ‘Meat Cartel’ Dilaporkan Sudah 40 Tahun Beroperasi

Taktik Sindiket Seludup Daging Haram Dan ‘Rebrand’ Dengan Logo Halal Di Johor Terbongkar


Seludup PATI Di Pintu Masuk Negara, 27 Anggota Imigresen Kantoi ‘Dibeli’ Dengan Kereta Mewah

Sebelum ini, Suruhanjaya Pencegahan Rasuah Malaysia (SPRM) telah membongkar kegiatan sindiket pemalsuan cop keluar dan masuk membabitkan kaedah penggunaan ‘pasport terbang’ dan kaunter khas di pintu masuk negara.

Menurut laporan, 27 kakitangan Jabatan Imigresen Malaysia (JIM), 14 ejen pekerja asing dan 5 orang awam telah ditahan SPRM kerana terlibat dengan sindiket tersebut. SPRM juga telah merampas 21 kenderaan mewah pelbagai model dimiliki kakitangan JIM yang diberkas pada hari Selasa lalu.

Kenderaan mewah bernilai jutaan ringgit itu disita di Ibu Pejabat SPRM Putrajaan untuk siasatan dan antara model kereta dirampas adalah Nissan Skyline R35, Subaru, Toyota Alphard, Hyundai Starex, Honda Accord, Mitsubishi Lancer dan pelbagai kenderaan import lain.

Difahamkan, kereta mewah ini merupakan hadiah dibeli ejen atau orang tengah untuk ‘beli’ hati anggota imigresen sejak tahun 2017 lagi. Selain kereta mewah, motosikal berkuasa tinggi serta wang sogokan bernilai RM132,000 dan wang dalam akaun bank bernilai RM616,499 turut disita pihak SPRM.

Perkara ini turut dibuktikan apabila pegawai berpangkat rendah memiliki wang simpanan dan kenderaan mewah. Ketika ini, SPRM masih memburu dua lelaki yang dikehendaki bagi membantu siasatan kes rasuah berkenaan.

Sementara itu, kami kongsikan beberapa artikel yang ‘trending’ di The Vocket pada pautan di bawah.

Pengotor Atau Sebaliknya? Koleksi Foto Kawasan Miskin Bandar Di Pulau Pinang Buka Mata Rakyat Malaysia

Kota Kinabalu ‘Dipetik’ Dalam Drama Korea Buat Netizen Terkejut Dan Bangga

Restoran Berstatus Halal Didakwa Guna Daging Babi Dalam Mee Kari?


Seluruh Filem Ini Dirakamkan Menggunakan Apple iPhone 7 Plus

Menghasilkan sebuah filem sudah pastinya merupakan sebuah proses yang sukar. Bermula dengan idea, barisan pelakon serta bantuan alatan yang mencukupi antara yang diperlukan.

Pada kali ini, pengarah filem Unsane telah mencabar dirinya untuk mengarahkan sebuah filem yang dirakamkan menggunakan Apple iPhone 7 Plus. Bagi mendapatkan efek yang lebih baik, beliau turut dibantu oleh beberapa alat lain seperti tripod, gimbal dan sebagainya. Tonton trailer filem ini untuk melihat kualiti yang berjaya dihasilkan menggunakan Apple iPhone 7 Plus.


Seluruh Masjid Di Wilayah Persekutuan Kini Sedia Menjadi Pusat Penempatan Sementara Mangsa Banjir

Bagi meringankan beban yang dihadapi oleh mangsa-mangsa banjir ketika ini, Menteri di Jabatan Perdana Menteri (Hal Ehwal Agama) mengarahkan JAKIM dan JAWI untuk menyelaraskan masjid-masjid di Wilayah Persekutuan untuk menjadi penempatan sementara mangsa-mangsa banjir.

Kenyataan rasmi tersebut dikeluarkan oleh YB Senator Tuan Haji Idris Bin Haji Ahmad menerusi satu hantaran di laman sosial Facebook rasminya. Tambah beliau lagi, Masjid Wilayah Persekutuan dan Masjid Tuanku Mizan Zainal Abidin turut bersedia untuk menjadi tempat perlindungan sementara bagi membantu orang ramai.

Setiap masjid yang terlibat juga akan menguruskan makanan melalui Program Dapur It’am dan JAWI Food Bank. Manakala pihak MAIWP pula telah diarah untuk menyediakan keperluan yang bersesuaian untuk membantu kesemua mangsa yang terlibat.

Kongsikan berita baik ini kepada ahli keluarga serta kenalan-kenalan yang lain supaya kita semua dapat meringankan beban pihak yang terkesan dengan bencana alam ini.

Semoga usaha kecil kita semua diberkati dan sama-sama kita doakan musibah yang orang ramai sedang harungi akan digantikan dengan rezeki yang lebih baik pada masa akan datang.

Kejadian banjir mengejut yang melanda kawasan Lembah Klang dan Selangor baru-baru ini tidak dikategori sebagai banjir kilat. Sebaliknya ia hampir menyamai banjir besar melanda Pantai Timur tahun 2014. Baca ulasan beliau lebih lanjut melalui pautan di bawah.

Bukan Lagi Banjir Kilat, Ini Ulasan Pakar Meteorologi Mengenai Bencana Yang Menimpa Lembah Klang

Terowong SMART Aktifkan Sistem Banjir Mod 4, Orang Ramai Diminta Waspada Hujan Dijangka Berterusan

Terperangkap Dan Mahu Tingkatkan Capaian Bantuan, Netizen Lancarkan #DaruratBanjir Di Twitter


‘Semak Harga Barangan Runcit Di Lokasi Anda Guna Aplikasi KitaJaga’- Rafizi Ramli

KitaJaga merupakan salah satu aplikasi yang dibangunkan untuk memudahkan urusan rakyat marhaen lebih-lebih lagi sewaktu Perintah Kawalan Pergerakan sebelum ini. Sejak diperkenalkan, pelbagai ciri baharu telah ditambah mengikut keperluan semasa.

Menurut Menteri Ekonomi, Rafizi Ramli, rakyat kini boleh menggunakan aplikasi KitaJaga mulai hari ini untuk menyemak harga barangan runcit yang dijual di seluruh negara. Difahamkan aplikasi tersebut mampu mempamerkan harga harian untuk setiap barang mengikut lokaliti tertentu.

Konsep asas menerusi inisiatif itu bagi membolehkan rakyat membeli dengan bijak menerusi perbandingan harga menggunakan telefon pintar. Jadi, pengguna selepas ini akan lebih peka dengan harga semasa di samping tidak mudah dimanipulasi oleh pihak penjual.

Dengan ciri ini, pengguna boleh memilih ciri Cek Harga pada aplikasi KitaJaga dan seterusnya membuat carian barangan runci lt yang dikehendaki. Selepas itu, ia bakal memaparkan harga mengikut lokasi dan membolehkan anda melihat di manakah lokasi berdekatan dengan harga yang rendah.

“Kementerian Ekonomi dan agensi-agensi seperti DOSM akan terus bekerjasama selepas ini dengan platform e-dagang lain untuk mengembangkan potensi pemantauan harga supaya rakyat boleh biasakan diri dengan proses membandingkan harga dan membuat pilihan mengikut data harga menyeluruh” katanya dalam kenyataan media baru-baru ini.

Bagi anda yang berminat, boleh memuat-turun aplikasi KitaJaga hari ini menerusi Google Play Store atau App Store. Untuk funakan ciri ini, hanya klik pada Cek Harga di menu utama.


Itinerari Penuh Perjalanan 2 Minggu Ke Norway Yang Sungguh Menawan

Sebut sahaja Norway, ramai orang hanya akan membayangkan kesejukan yang melampau membuatkan tidak ramai rakyat Malaysia memilih Norway sebagai destinasi percutian. Namun dalam masa yang sama, terdapat beberpa lokasi yang menjanjikan pemandangan terbaik dan sangat berbaloi untuk menahan kesejukan untuk melihat keindahan ini dengan mata sendiri.

Antara pemandangan yang menjadi idaman ramai ialah fenomena Aurora itu sendiri. Jadi, jika ada antara anda yang ingin bercuti ke Norway, berikut kami kongsikan itinerari penuh yang disediakan oleh Nik Nur Firdaus di Facebook. Perjalanan beliau bermula pada 27 Jun hingga 10 Julai lalu.

Nik Nur Firdaus mengambil Insurans Etiqa Tripcare 360 Takaful yang bernilai RM118 menggunakan kelayakan penjawat awam. Untuk memastikan mereka kekal berhubung mereka menggunakan plan simcard Hello 1010 berharga RM233.12 untuk 2 sim dengan kuota 12GB setiap satu.

Hari Pertama (Khamis)
Putrajaya – KLIA2 = ERL RM9.50
KL ke Changi: Air Asia RM108.00 termasuk bagasi 20kg
Makan malam di 4Fingers Changi = RM64.22
Penerbangan dari Changi-Doha-Oslo menaiki Qatar Airways = tiket ulang-alik RM2630.00 dan bagasi 30kg

Hari Kedua, 28 Jun 2019 (Jumaat)
Changi ke Oslo penerbangan dari Doha
1. Tiba di Oslo pada 1.15 tengah hari waktu tempatan
2. Naik tren NSB dari airport ke Oslo Sentral station = NOK108 (~RM51) seorang. Tiket tren boleh dibeli melalui mesin tiket menggunakan kredit kad.
3. Perjalanan diteruskan lagi dari Oslo Sentral ke Hortet menaiki tram hanya mengggunakan tiket NSB. Jadi tidak perlu beli tiket baru memandangkan tiket NSB sah digunakan dalam tempoh 2 jam 30 minit.
4. Check in airbnb di Hortet, unit berharga RM349.00 untuk satu malam.
5. Baki hari kedua digunakan untuk berehat sebaik-baiknya.

Hari Ketiga, 29 Jun 2019 (Sabtu)
Perjalanan dari Oslo ke Aurland

1. Check out dari airbnb. Perjalanan dari Hortet ke stesen Oslo juga menaiki tren NSB. Agak kelam kabut ketika membeli tiket sebab transaksi mesin tiket gagal untuk menggunakan kad kredit. Mesin tiket pula tidak menerima wang kertas, cuma menerima syiling sahaja. Kami akhirnya berjaya membeli tiket menggunakan PayPal selepas try & error menggunakan kad kredit semua orang. Tiket berharga NOK54 (~RM25) untuk seorang.
2. Kami menempah kereta sewa SUV Kia Niro daripada Hertz di Oslo Sentral Station. Penyewa boleh meminta pemandu kedua dengan caj tambahan. Penyewa perlu tahu jenis minyak yang digunakan sama ada minyak petrol atau diesel. Jangan risau, kerana pemilik selalunya sudah mencatat jenis minyak pada kunci kereta.
3. Pemanduan ke Langfossen mengambil masa kira-kira 7 jam termasuk beberapa kali berhenti untuk makan tengah hari dan mengambil gambar disepanjang perjalanan. Nampak view cantik, kami akan berhenti untuk mengambil gambar, nampak lupins tepi jalan berhenti lagi.

4. Pemanduan diteruskan dari Langfossen ke Latefossen, perjalanan mengambil masa 1 jam.
5. Kami singgah sebentar untuk membeli barang keperluan rumah di Xtra Supermarket = NOK71 (~RM34).
6. Tol sepanjang perjalanan: NOK293 (~RM140).
7. Perjalanan seterusnya ke Aurland mengambil masa 3 jam. Check in di Skahjerm Gard, Aurland, Flam = NOK2340 (~RM1,121) untuk 2 malam.

Hari Keempat, 30 Jun 2019 (Ahad)
Perjalanan di Flam
1. Destinasi pertama bermula dengan menaiki tren Flamsbana Scenic pada 7:30 pagi. Tiket berharga NOK440 (~RM210).

Tips: Pilih tren paling awal sebab murah & tidak bertembung dengan pelancong yang mengambil pakej Norway in a Nutshell (NIN). Satu lagi kelebihan mengambil tren paling awal ialah tidak ramai penumpang pada awal pagi. Duduk di seat sebelah kanan sebab pemandangan cantik. Kami conquer satu gerabak sebab memang tren kosong, jadi boleh tukar-tukar seat ikut suka hati setiap kali nampak pemandangan cantik. Train akan berhenti di Kjosfossen Waterfall untuk 10 minit & Myrdal St. untuk 20 minit untuk menunggu tren dari Bergen atau Oslo yang membawa penumpang yang menyertai self guide tour NIN.

Nasib kami baik sebab masa tren berhenti di Kjosfossen Waterfall dalam perjalanan balik ke Flam, tidak lama selepas kami sampai, muzik mula dimainkan dan seorang penari perempuan mula menari berhampiran dengan sebuah bangunan disebelah kanan air terjun. Wanita tersebut memainkan watak lagenda yang dikenali sebagai Huldra, lagenda hutan yang terkenal sebagai karakter penggoda dalam kalangan rakyat Scandinavia. Karakter ini dikhabarkan akan menari untuk menggoda lelaki agar mengikutinya masuk ke dalam hutan. Agak goosebump juga apabila melihat orang meliuk-lentok di tengah tengah hutan tersebut.

Tren Flamsbana ini mengambil masa 2 jam untuk perjalanan pulang. Apabila sampai di Flam St, pelancong sudah mula ramai beratur untuk menaiki tren seterusnya. Jadi memang disarankan untuk anda mengambil perjalanan paling awal tambahan pula harga pun jauh lebih murah.
2. Flamsbana Museet (muzium), The Flam Railway Documentation Centre, masuk adalah percuma.
3. Stegastein View Point menjanjikan anda pemandangan yang sangat cantik. Harus diingatkan untuk memandu dengan berhati-hati ke atas, disarankankan untuk berhenti jika berselisih dengan kenderaan lain. Anda boleh berhenti dalam perjalanan turun di view point untuk mengambil gambar.

4. Pemandangan di Aurland sangat cantik kerana anda boleh melihat rumah-rumah di tepi fjord.
5. Singgah sebentar di Spar untuk berbelanja barangan keperluan. Disini kami berbelanja kira-kira NOK65 (~RM31).
6. Pada hari ke-4, kami bermalam di Skahjerm Gard, Aurland.

Hari kelima, 1 Julai 2019 (Isnin)
Perjalanan di Flam & Gudvangen.
1. Check out dari Skahjerm Gard, Aurland.
2. Kami menaiki Nærøyfjord Cruise berharga NOK505 (~RM242). Perjalanan cruise bermula dari Flam ke Gudvangen ini perlu melalui Aurlandsfjord dan Nærøyfjord.

Fjord (baca fi-yot) adalah high cliff yang asalnya dari glacier dan merupakan UNESCO’s World Heritage Site semenjak tahun 2005. Kedua-dua Fjords terletak kira-kira 120 kilometer (75 batu) daripada satu sama lain dayang terpisah dengan Jostedalsbreen glacier. Kawasan Nærøyfjord pula merangkumi kawasan perbandaran Aurland, Lærdal, Vik, dan Voss.
3. Tapi kami memang tidak bernasib baik dengan cruise, asal naik sahaj mesti hujan. Asal hujan, mesti kami naik cruise. Sama seperti pengalaman kami ketika menaiki cruise di Milford Sound NZ.
4. Ada kafe dalam cruise ini, walaupun kami sudah membawa jajan tetapi bau hot chocolate sangatlah menggoda selera. Kami membeli 2 hot choclates berharga NOK170 (~RM81), 2 muffins & 1 donut.
5. Kami menaiki shuttle bus dari Gudvangen balik ke Flam. Harga dah termasuk sekali dengan cruise.
6. Kami memandu ke Gudvangen yang terkenal dengan the port dan viking village tetapi kami tidak masuk.

7. Pemanduan diteruskan ke Voss, bermalam di Vossesstrand Hotel & Apartment berharga NOK1090 (~RM522) untuk satu malam.
8. Lepas check in, kami bersiar-siar ke pekan Voss dan kebetulan GPS membawa kami lalu jalan-jalan kampung. Kami berkesempatan untuk melihat pemandangan di sekitar perkampungan tersebut. Subhanallah cantik sangat. Kami sempat melawat ke Finnesloftet, bangunan tertua non- ecclesiastical di Norway, Tvinnefossen.

9. Singgah membeli barang keperluan di Xtra Hedelberget dan berbelanja kira-kira NOK150 (~RM71).
10. Minyak kereta kira-kira NOK230 (~RM110).

Nota:
– Jika anda tidak mahu bermalam di Voss pun tidak mengapa, terus perjalanan ke Bergen. Jimat perbelanjaan untuk bermalam.
– Perjalanan cruise mengambil masa 2 jam, jadi jika anda membawa bekal ration atau jajan pun sudah memadai.

Hari Keenam, 2 Julai 2019 (Selasa)
Perjalanan dari Voss ke Bergen
1. Check out dari Vossesstrand Hotel & Apartment.

2. Perjalanan bermula dari Bergen City, kami tinggalkan kereta di city selama 6 jam dengan bayaran parking sebanyak NOK230 (~RM110).
3. Kami menaiki Fløibanen Funicular ke Mount Fløyen. Harga tiket ialah NOK120 (~RM57) seorang. Tempat ini sangat best dan dicadangkan untuk melawat di sini. Di Mount Fløyen, selain pemandangan keseluruhan Bergen city, ada tasik, ada playground, ada jogging track, ada cycling track, dan ada forest, kesemua kawasan ini mempunyai pemandangan yang sangat cantik.

Kami berkayak secara percuma, tawaran khas untuk musim panas. Untuk memudahkan perjalanan, beli tiket secara online kerana anda perlu beratur panjang untuk membeli tiket di Funicular ketika musim panas.
4. Melawat Bergenhaus Fotress, kubu tertua di Norway, dibangunkan semenjak 1209.
5. Sempat melawat ke Brygen Harbour, tebingan tertua dan menurut catatan pernah terlibat dalam beberapa kebakaran dan masih mengekalkan 62 buah bangunan, reka bentuk bangunan di sini juga masih mengekalkan ciri-ciri senibina utara Eropah.

6. Perjalanan seterusnya pula ke Narrow Street.
7. Sempat juga singgah di Fish Market (Fisketorget).
8. Belanja makan tengah hari lebih kurang NOK141 (~RM67).
9. Tol sepanjang perjalanan, NOK72 (~RM34).
10. Check in di Midttun Motell & Camping AS, NOK790 (~RM378).

Hari Ketujuh, 3 Julai 2019 (Rabu)
Perjalanan di Bergen ke Trollstigen
1. Perjalanan kira-kira 500kilometer, dari Bergen ke Trollstigen. mengambil masa 10 jam perjalanan. Kami patah balik ke Flam memandangkan kami skip perjalanan yang ada feri untuk menjimatkan kos.
2. Kami menuju ke Trollstigen Mountain Road kerana ia merupakan lokasi yang paling popular dalam kalangan pelancong, terkenal dengan 11 twisted hairpins. Tetapi malangnya ketika itu, kabus sangat tebal, jalan licin, maka kami dinasihatkan untuk tidak meneruskan perjalanan sehingga kabus beransur reda. Maka, tiada rezeki untuk kami lalu disitu. Walaubagaimana pun, kami masih berpeluang untuk menikmati pemandangan di sepanjang perjalanan di Norwegian Scenic Route Valdresflye.

3. Tol sepanjang perjalanan, NOK47 (~RM22).
4. Check in di Trollstigen Camping, Gjestegård, NOK917 (~RM439) satu malam.
5. Trollstigen Camping, Gjestegård merupakan sebuah pekan kecil, jadi dinasihatkan anda untuk mengisi minyak dan membeli barangan keperluan terlebih dahulu jika perlu. Kami singgah di Voss untuk membeli barangan di Xtra supermarket, kami berbelanja kira-kira NOK169 (~RM81).

Hari Kelapan, 4 Julai 2019 (Khamis)
Perjalanan di Trollstigen ke Steinkjer.
1. Check out dari Trollstigen Camping.
2. Pagi ini kami mencuba nasib ke hairpins semula, malangnya kabus sangat tebal dan hujan mula turun dengan lebat. Jadi, rancangan sekali lagi gagal.
3. Kami teruskan perjalanan ke Steinkjer melalui the Magnificent Atlantic Ocean Road. Memang lawa.

4. Memandangkan ketika itu low tide, jadi tiadalah ombak-ombak sampai ke jalan.
5. Bayaran feri sebanyak NOK109 (~RM52) untuk kereta dan pemandu + NOK41 (~RM19) X 2 penumpang, total NOK191 (~RM91).
6. Tol sepanjang perjalanan, NOK69 (~RM33).
7. Check in di Holmset Camping & Fishing, NOK650 (~RM311) untuk satu malam. Layanan staf di sini sangat baik dan kami diberitahu bahawa kami merupakan pelancong pertama dari Malaysia. Mereka sempat mencadangkan kami untuk bersiar-siar melihat beberapa jenis haiwan yang selalu berkeliaran di sekitar kawasan tersebut seperti rusa.
8. Membeli barangan keperluan rumah di Xtra Supermarket, NOK82 (~RM39).
9. Kos minyak untuk hari ini, NOK574.73 (~RM275.72).

Hari Kesembilan, 5 Julai 2019 (Jumaat)
Perjalanan dari Steinkjer ke Bodo
1. Check out dari Holmset Camping & Fishing
2. Perjalanan diteruskan melalui Norwegian Scenic Route Storforshei.

3. Melepasi the Artic Circle line! Thats how north we were. Rupanya Norway ada Artic Circle spot yang boleh dilawati berhadapan dengan glacier.

4. Tol sepanjang perjalanan, NOK93 (~RM44)
5. Setibanya di Bodo, kami check in di Camp Salstraumen-Elvegard, NOK850 (~RM407) untuk satu malam dan kami memilih untuk bermalam di dalam sebuah caravan.
6. Diingatkan, jika anda menyewa caravan hotel, bekalan air adalah sangat terhad, kira-kira 25L sahaja. Jadi kami terpaksa menggunakan bilik air kongsi di hotel tersebut dan hanya menggunakan bekalan air caravan untuk memasak dan berwudhu.
7. Matahari terbenam pada jam 12:53 pagi & 7 minit kemudian matahari kembali terbit. Tapi that day was cloudy so we didn’t get the bright sun.

7. Perbelanjaan minyak untuk hari ini, NOK170.60 (~RM81.82).

Hari Kesepuluh, 6 Julai 2019 (Sabtu)
Perjalanan dari Bodo ke Hammerdal
1. Check out dari Camp Salstraumen-Elvegard.
2. Hari ini agak hujan, jadi rancangan untuk ke Salstraumen Maelstrom tidak jadi. Sebaliknya, kami ke Islamsk Kultursenter Northland di Bodo, tapi tutup. Memandangkan hujan masih turun, kami hanya bersiar-siar di bandar tersebut sambil melihat pemandangan dari dalam kereta sahaja.
3. Perjalanan balik ke Oslo melalui Sweden membolehkan kami melalui Scandanivia tanpa pemeriksaan kastam di perbatasan.Tambahan pula kaunter kastam tutup pada hujung minggu.
4. Di Sweden minyak & barang-barang lagi murah. Oleh itu, kemudahan awam tidak lah tip top macam Norway. Tapi semuanya tetap okay sebab ada tandas percuma.
5. Perjalanan balik terasa sangat jauh dan memakan masa 9 jam perjalanan. Kami tidak singgah di mana-mana pun kecuali untuk ke tandas.
6. Di Sweden, banyak pasaraya sama nama dengan Norway kecuali – ICA supermarket, dan coklat Freia dijenamakan semula sebagai Marabou di sini.
7. Kami bermalam di Camp Route 45, Hammerdal, the camping site, SEK750 (~RM328.69) untuk satu malam.
8. Tol perjalanan hari ini, NOK73 (~RM35).
9. Perbelanjaan minyak di Norway, NOK246.01 (~RM117.91), di Sweden SEK540.59 (~RM236.95).
10. Kami singgah membeli barangan keperluan di ICA supermarket, berbelanja sebanyak SEK68.74 (~RM30.13).

Hari Kesebelas, 7 Julai 2019 (Ahad)
Perjalanan dari Hammerdal ke Oslo.
1. Check out daari Camp Route 45, Hammerdal.
2. Perjalanan pulang diteruskan ke Oslo diteruskan.
3. Singgah membeli berangan sebentar di ICA supermarket, SEK40.80 (~RM17.88).
4. Perbelanjaan minyak di Sweden sebanyak SEK214.62 dan NOK347.42 di Norway.
5. Tol sepanjang perjalanan, NOK168 (~RM80.52).
6. Tiba di Oslo kira-kira jam 7 malam, hantar kereta dan check in di Forenom Service apartment, NOK2390.40 (~RM1,145) untuk 2 malam.
7. Apartment ini memang terletak di lokasi strategik, boleh berjalan kaki dari Oslo Sentral ke destinasi popular pelancong. Self check in through key pad lock using password given thru email.

Hari Kedua Belas, 8 Julai 2019 (Isnin)
Perjalanan di Oslo
1. Ketika ini masing-masing sudah agak keletihan, hanya berjalan kaki di sekitar bandar Oslo, jadi kami tidak larat untuk berkunjung ke semua tempat.
2. Kami singgah di beberapa tempat seperti di Karl John gates, Oslo Cathedral, Opera House, Akershus Fotress, Aker Brygge, Royal Palace, Parliment of Norway.

3. Kami tidak berkesempatan ke open air Folk museum. Dengar cerita best museum ni.
4. Kami berbelanja makan tengah hari sebanyak NOK160 (~RM76).
5. Berbelanja di Xtra Supermarket sebanyak NOK47 (~RM22.53).
6. Konon-konon balik untuk berehat sekejap di apartment, kemudian keluar balik untuk ke Central Jam-e-Mosque World Islamic Mission Norway, tapi masing-masing sudah penat, tidur sampai tak sedar diri dah. Makanya masjid Oslo pun kami missed.

Hari Ketiga Belas, 9 Julai 2019 (Selasa)
Perjalanan pulang dari Oslo – Doha – Singapore
1. Dari Oslo Sentral ke airport menaiki tren Flytoget seawal jam 5 pagi kerana tren NSB tidak ada seawal itu. Tiket berharga NOK196 (~RM93) seorang.
2. Penerbangan dari Oslo-Doha-Changi menaiki Qatar Airways.
3. Makan tengah hari di Doha, QAR54 (~RM61.04).

Hari Keempat Belas, 10 Julai 2019 (Rabu)
Penerbangan dari Singapura ke Malaysia
1. Sarapan di Changi, SGD30 (~RM90.74)
2. Teksi dari Changi ke Golden Mile Tower, SGD18 (~RM54.44)
3. Dari Changi ke KL menaiki bas dari Golden Mile Tower, RM70.00.

Nota:
1. Jumlah keseluruhan perbelanjaan adalah ±RM7,600.00 seorang.
2. Pada awalnya trip ini adalah untuk 4 orang, tapi salah sorang travelmate terpaksa tarik diri pada saat-saat akhir atas sebab-sebab yang tak dapat dielakkan. Jadi, jumlah perbelanjaan kena bahagi 3 sahaja.
3. Kami simpan sebanyak NOK500 setiap orang untuk beli groceries & bayar ferry. Siap boleh beli souvenir mug untuk setiap orang lagi dengan duit tabung ni. Baki NOK500 untuk perbelanjaan sendiri.
4. Jumlah bayaran kereta termasuk tol, insuran & pemandu RM3,145.67. Lesen memandu Malaysia boleh guna untuk drive di Norway, tidak perlu buat IDP.
5. Di Sweden, kami beli groceries guna kad kredit sebab memang tak tukar duit SEK pun.
6. Minyak, hotel, Floibanen & tiket tram/tren ke lapangan terbang, menggunakan kad kredit.
7. Tren Flamsbana & Fjord Cruise dah beli siap-siap dari Malaysia lagi.
8. Cuaca di Norway tidak boleh dijangka, setiap setengah jam dan setiap 15km cuacanya berubah-ubah.
9. Semua tempat yang kami pergi sejuk walaupun ketika itu musim panas, kecuali di Oslo, boleh pakai T-Shirt tanpa jaket.
11. Walaupun itinerari disediakan, adakalanya perjalanan berubah mengikut keadaan harian. Ini disebabkan banyak jalan yang dah buka ketika musim panas, jadi kami boleh menukar laluan yang tidak memerlukan kami untuk naik feri dan lebih jimat kos.
12. Kami membawa bekalan beras, kicap, maggi, nasi kembara, sambal ikan bilis, daging dendeng, 3 in 1 drinks, bihun dan lain-lain dari Malaysia. Di Norway cuma barangan mentah segar seperti telur, sayur, buah, jus, susu & sardin. Kami memang masak di Norway, makan kat luar cuma untuk makan tengah hari yang susah untuk bawa bekal seperti ketika berjalan-jalan di Bergen & Oslo.
13. Ketika check in flight di Oslo, staf meminta untuk melihat tiket bas dari Singapura sebelum ke proses seterusnya. Kami tidak membeli tiket ketika itu sebab tidak tahu waktu sebenar kami akan sampai di Changi. Lagi pula, hari itu kami pergi ke Iceland daripada Changi juga, tetapi tidak memerlukan kami untuk menunjukkan tiket bas. Jadi, perkara ini bergantung kepada budi bicara pegawai yang ada di kaunter.
14. Kos minyak kereta untuk perjalanan 4,001km lebih kurang RM1,500.00. Purata harga petrol di Norway lebih kurang RM8 seliter.


Semakin Berusia, Semakin Seronok Travel

Dalam satu artikel yang dikeluarkan oleh Rough Guides memberitahu tentang 6 sebab kenapa travel jadi lebih seronok bila anda semakin berusia. Nah, rupanya umur yang tidak muda juga satu kelebihan.

Apabila kita bercerita tentang travel, faktor usia bukanlah sesuatu yang menjadi penghalang. Kita sering kali mendengar suara-suara yang berkata “masa muda lah nak pergi travel, bila dah tua nanti duduk rumah saja habiskan masa dengan keluarga”, mungkin betul dan mungkin juga salah. Bergantung kepada diri sendiri yang menghakimi kenyataan itu. Setiap orang ada pendapat sendiri.

Kali ini saya akan kupaskan topik usia dan travel, sebahagian daripada alasan ini jika diperhatikan ada betul dan logiknya juga. Dan ini kenapa bila anda semakin berusia, travel pun jadi lebih seronok.

Terpaksa diakui, perbezaan di masa muda dan tua memang sungguh berbeza. Mungkin kerana ketika muda kita sering dibebani dengan pelbagai hal yang merumitkan. Dalam proses itulah kita belajar menjadi matang dan bijak dalam menguruskan hal-hal kehidupan.

Apabila usia semakin meningkat, anda mempunyai kekuatan dalam menguruskan hal-hal tertentu. Ini bermakna anda boleh menguruskan sesuatu dengan lebih tenang. Sifirnya, bebas dari sebarang tekanan adalah faktor penting untuk seronok semasa travel.

Mempunyai waktu yang lebih fleksible, lebih-lebih lagi bila sudah pencen dari kerja. Ini yang paling seronok, anda boleh pergi ke mana pun yang anda mahu pada bila-bila masa tanpa perlu risau soal cuti diluluskan atau tidak, tak perlu bersesak tunggu musim percutian dan sebagainya. Boleh beli tiket dan terus jalan.

Satu lagi sebab bila semakin berusia sebenarnya lebih seronok untuk travel adalah anda tahu apa yang anda mahukan. Anda lebih banyak idea dan pengetahuan, itu semuanya dipelajari dari masa lalu. Ini termasuk keinginan mengembara, anda lebih arif menentukan sesuai dengan keinginan sendiri.

Terdapat sedikit perbezaan ketika mengembara di usia muda, biasanya kita mempunyai perbelanjaan yang terhad. Tetapi ini tidaklah bermakna semakin tua anda semakin kaya, tetapi kita boleh merancang ketika muda untuk menabung di hari tua. Ya! Orang tua selalu pesan begitu.

Menikmati destinasi impian sepuasnya memang menyeronokkan. Tidak salah berkorban sedikit keinginan ketika muda untuk dinikmati pada masa akan datang. Luangkan sedikit perbelanjaan untuk keselesaan, itu semuanya boleh dirancang dari awal. Jadi jangan risau kalau tengok kawan pergi travel, sebab anda ada banyak lagi masa dan paling penting boleh jadi lagi best.

Semua orang tahu, travel juga merupakan treatment berkesan untuk rasa happy. Selain itu, traveling ini sebenarnya sesuatu yang sihat untuk tubuh badan. Bila anda rasa bahagia, badan pun sihat. Automatik hidup jadi lebih seronok. Jadi, kepada yang muda, jagalah kesihatan dengan sebaiknya, sebab bila tua nanti banyak perkara-perkara best boleh buat, termasuk travel!

Kami di Vocket pernah temubual beberapa traveller Malaysia yang sudah berusia namun masih mempunyai kesihatan tubuh badan yang baik! Nak travel jangka masa panjang, sila jaga kesihatan.


‘Semalam Bila Rosak?’- Reaksi Pekerja Pizza Hut Bersabar Dengan Pertanyaan Pelanggan Raih Perhatian Netizen

‘Customer always right’ itulah ungkapan yang selalu kita dengarkan. Sudah pasti, ada segelintir individu yang sentiasa berasa diri mereka betul sebagai seorang pelanggan tanpa berfikir dahulu.

Terbaharu, sebuah video tular di media sosial memaparkan situasi seorang pelanggan merakam pekerja di Pizza Hut apabila tidak puas hati kerana tidak dapat membeli pizza yang dia mahu.

Menerusi video tersebut, wanita terbabit bertanya berulang kali kenapa restoran Pizza Hut tidak dapat mengambil pesanannya. Malah, pekerja Pizza Hut tersebut telah menerangkan bahawa ketuhar rosak menyebabkan restoran Pizza Hut itu tidak dapat menyediakan dan mengambil pesanan pelanggan itu.

Situasi tegang dapat dilihat apabila pekerja Pizza Hut tersebut kelihatan sudah hilang sabar menjawab soalan sama berulang kali daripada pelanggan itu. Video tersebut mendapat perhatian netizen dan rata-rata netizen mengecam tindakan pelanggan tersebut yang tidak faham bahasa.

Customer mcm ni boleh buat hilang mood whole day😪 https://t.co/6WJgP8CZKq

terhibur siot. macam budak kecik nak barang 😂😂😂 https://t.co/R6ipO4yBXI

celaka betul, tak mampus pon kalau xmakan pizza tu sehari… pic.twitter.com/F6qOF5WBg9

— Faiz Fayeshz 🇲🇾 (@faizfayeshz) August 31, 2021

F&B industry really be some tough shit. Those that aren’t in F&B will never understand the amount of patience it takes to smile bila dapat cust bodo camni.. https://t.co/HR7qWWlMPq

The "Ya Allah" shows that how tired to handle this kind of customer. Kalau dah rosak, rosak la. Cari pizza lain. 😩 https://t.co/wxkLx7BCqX

Bukan itu sahaja, para netizen turut memuji sikap pekerja Pizza Hut yang cuba bersabar dan professional menjawab soalan daripada pelanggan tersebut. Malah, rata-rata netizen juga mengatakan bukan senang untuk bersabar apabila soalan sama ditanya berkali-kali dan jawapan turut telah diberikan. Apakah pendapat anda akan isu ini?

Sementara itu, kami kongsikan beberapa artikel yang sedang ‘trending’ di The Vocket pada pautan di bawah ini.

‘Tetap Hero Dihati Kami’- Netizen Sayu Dan Beri Kata Semangat Selepas Ziyad Zolkefli Minta Maaf

Terkejut Babi Putih ‘Terjah’ Kawasan Rumah, Reaksi Lelaki Ini Selamatkan Diri Curi Perhatian Netizen

Gara-Gara Kongsi Nama Yang Sama, Instagram Pemain Bola Sepak Ukraine ‘Diserang’ Netizen Malaysia


Pernah Dianggap Sebagai Peminta Sedekah, Lelaki Berkerusi Roda Ini Cekal Berniaga

Nota Editor : Kisal ini asalnya telah dikongsikan di fb wall Hasbul ‘Ariff, pengasas bersama Majalah Niaga. Beliau juga kerap berkongsi tips perniagaan  di fb wall beliau. Kami kongsikan semula di sini dengan izin dari penulis asal. Harapan kami agar kisah ini dapat memberi teladan dan perangsang kepada mereka yang ingin berniaga.

Tersentuh dengan seorang peserta seminar semalam. Tuan Mohd Iswadi.

Tempoh hari saya ada ternampak beliau berniaga di KL Sentral. Ketika itu saya tertanya-tanya siapakah beliau.

Tak sangka beliau menjadi salah seorang peserta seminar semalam. Seorang OKU dan berkerusi roda! Menceritakan cabaran awal ketika berniaga di KL Sentral :

1. Pernah dihalau polis bantuan kerana tidak mempungai kiosk.

2. Pernah dianggap peminta sedekah oleh orang lalu lalang.

3. Pernah dianggap mangsa sindiket peminta sedekah.

Cabaran itu tidak mematahkan semangat beliau. Alhamdulillah, akhirnya berjaya mendapat kiosk sah di KL Sentral dengan kadar sewaan lebih murah. Kiosk beliau berhampiran tempat penjualan tiket KTM.

Beliau juga sudah mempunyai seorang rakan kongsi!


Adakah Semangat Ke-AKU-an Yang Mahu Kita Tiup Buat Anak-Anak Kita, Seorang Ayah Menulis

Nota Editor: Artikel ini asalnya diterbitkan di FB Page Anak di Taman Firdausi, sebuah page yang didedikasikan dari seorang ayah bernama Firdaus, buat anak-anaknya. Semoga anda mendapat manfaat dari tulisan di bawah.

Andai seratus yang berjaya, AKULAH di antaranya.
Andai sepuluh yang berjaya, AKULAH yang pertama.
Andai satu yang berjaya, AKULAH orangnya.

Sekeping ‘motivation board’ digantung megah di hadapan tapak perhimpunan pelajar di sebuah sekolah rendah. Motivation board yang mampu memberi inspirasi untuk anak-anak tekad berusaha demi mencapai sebuah kejayaan.

Melihatkan motivation board ini berada di posisi yang sentiasa boleh dibaca oleh para murid, hampir setiap hari, menimbulkan tanda tanya, adakah semangat ini yang hendak ditanam ke dalam fikiran anak-anak?

Kita tidak mengatakan ayat ini salah, malah ia terbuka kepada persepsi bagaimana kita menghadamkannya. Cuma secara bawah sedar, kita seolah-olah cuba indoktrinasi pengaruh ke-AKU-an yang sungguh mementingkan diri. Segalanya berkisar tentang AKU.

Bagi mencapai cita-cita sebagai AKU seperti di atas, AKU perlu memastikan orang lain tidak menang. Dan, ianya bukan kerja mudah. Setiap anak-anak perlu menjadi superhuman yang saling bersaing. Setiap mereka perlu punyai otak yang sangat pintar, diri yang sangat berdedikasi, sanggup berkorban masa dan kegembiraan, mampu menganalisa soalan peperiksaan, mampu menganalisa jawapan orang lain supaya jawapan kita jauh lebih baik, mampu berfikir secara strategik dan kreatif, mampu mengesan siapa musuhnya (baca: pesaing), punyai sikap positif yang tinggi, tahan diejek sebagai ulat buku, mat skema, tahan dibuli, tahan dipulaukan, cekal, tabah, pantang undur dan segala-gala sifat yang perlu ada pada superhuman. Jika tidak, mana mungkin mampu kita memastikan kedudukan kita di tempat teratas.

Akhirnya akan lahir manusia-manusia individualistik yang tidak pandai bergaul, tidak berminat dengan pandangan orang lain, malah tidak menghormati pun. Dia menganggap hanya dirinya, ilmunya, pengalamannya, pendapatnya sahaja yang penting. Ini akan menjauhkan diri mereka dengan masyarakat dan peluang-peluang baru dalam hidup.

Di dalam menghadapi dunia yang kian mencabar kini, semangat ke-AKU-an seperti ini haruslah dikurangkan. Anak-anak tidak perlu menjadi superhuman. Gantikannya dengan semangat ke-KITA-an. Semangat yang membuatkan anak-anak kita membesar dengan lebih kuat, lebih bekerjasama, lebih bertoleransi, pandai bergaul, punya modal sosial yang tinggi, saling hormat menghormati, belajar menjadi ketua yang baik, dan belajar menjadi pengikut yang baik. Dengan itu, anak-anak masih kekal menjadi manusia biasa-biasa tetapi mampu berjaya. Proses pembelajaran juga menjadi satu proses yang menyenangkan, bukan lagi satu bebanan.

Kita perlu sedar bahawa setiap orang mempunyai batas. Begitu juga batas terhadap ilmu. Jadi, elakkan bersaing, jalinkan kerjasama dan bantu membantu. Senada dengan pesan orang lama, berat sama dipikul, ringan sama dijinjing.

Jika kata-kata di atas lebih ke-AKU-an, mohon izin ia diubah sedikit.

Andai seratus yang berjaya, KAMILAH di antaranya.
Andai sepuluh yang berjaya, akan KAMI pastikan yang lain juga turut berjaya.
Andai satu yang berjaya, akan KAMI pastikan yang satu itu membawa kami bersama.

Adakah perubahan kata ini mencapai maksud ke-KITA-an seperti yang diidamkan? Walaupun tidak mencapai seratus peratus, sekurang-kurangnya sedikit mendorong ke arah itu.

Tanah Melayu tidak merdeka dengan hanya Tunku Abdul Rahman seorang pergi berunding di London, jika tiada perjuangan secara bersama yang berlaku sebelum itu.

Achilles tidak mampu membina trojan horse dan membolos kota Troy, tanpa kerjasama sebuah pasukan.

Bagi anak-anak di luar sana, yang masih berada dalam dunia superhero, ketahuilah bahawa hero-hero pujaan kita juga faham erti kerjasama.

Mebius, Gaia, Dyna dan Ultraman Taro, masing-masing pernah mencipta nama tersendiri. Namun atas rasa kekitaan, mereka bergabung membentuk Ultraman Brothers.

The Avengers tidak akan mampu menghadapi Ultron jika mereka tidak bekerjasama.

Kata Cikgu Kakashi, “Kemampuan individu seorang ninja memang penting, tetapi yang lebih penting lagi adalah kerjasama kumpulan.”

Malah, hero kesayangan Faaris, Monkey D.Luffy juga tidak mampu mencapai One Piece tanpa bantuan nakama beliau.


AirAsia X Rugi RM24.63 Bilion Pada Suku Tahun April Hingga Jun 2021

Sebanyak RM24.63 bilion kerugian dicatatkan oleh AirAsia X Bhd, bagi suku tahun 1 April hingga 30 Jun 2021 berikutan jumlah yang perlu dibayar kepada pemiutang. Berita Harian melaporkan bahawa RM23.7 bilion jumlah hutang yang diperuntukkan yang perlu dibayar kepada pemiutang iaitu hutang tertunggak di bawah terma kontrak.

“Perlu ditekankan adalah liabiliti kontraktual yang mana peruntukan yang dibuat akan diketepikan sebaik cadangan penyusunan semula hutang yang dicadangkan berjaya,” kata AAX dalam satu kenyataan.

Syarikat itu yang menerima tempoh lanjutan sehingga Mac tahun depan bagi penyusunan semula hutang berjumlah RM63.5 bilion kepada pemiutang tidak bercagar menjadi perakuan hutang oleh syarikat penerbangan itu dengan jumlah pokok sehingga RM200 juta.

Tempoh itu akan menahan perintah 15 pemiutangnya terhadap penyusunan semula dan bagi mengadakan perbincangan serta melaporkan kemajuannya kepada Mahkamah Tinggi pada pertengahan Disember ini. Syarikat itu berkata bahawa kemajuan telah dicatatkan dalam perbincangan dengan pemiutang dan berharap akan mengadakan perbincangan lanjut pada akhir bulan depan.

Untuk rekod, laporan itu memberitahu bahawa tanpa peruntukan kepada pemiutang, AirAsia X meraih kerugian sebelum faedah, cukai, susut nilai dan pelunasan (LBITDA) berjumlah RM58.16 juta, manakala pendapatannya pula berjumlah RM72.26 juta.

Mahu mengetahui 5 cara untuk dapatkan tiket murah AirAsia? Klik pautan di bawah untuk membaca.

5 Cara Bagaimana Saya Travel Dengan Harga Tiket AirAsia Yang Lebih Murah

13 ‘Trick’ Rebut Promosi Tempat Duduk Percuma AirAsia Dengan Lebih Pantas

Pamer Tesla Berharga RM230,000, Instagram Tony Fernandes Dihujani Pelanggan AirAsia Minta ‘Refund’


Semangat Patriotik Dan Suara Kanak-Kanak Gaza Ini Sangat Luar Biasa. Kagum!

Melihat dan mendengar suara kanak-kanak Gaza yang penuh bersemangat ini menyanyikan lagi “Ala Alhudood” yang bermaksud “Di Atas Sempadan” membuatkan kami kagum.

Selamat menonton dan menghayati perjuangan saudara islam kita di Gaza!

Ini memang betul-betul patriotik! Kongsikan dengan rakan dan keluarga anda, dan tunjukkan video ini pada anak anda agar mereka turut terinspirasi.


Semangat Patriotisme Anda Akan Membara Selepas Menyaksikan Ini. Sangat Menyentuh Hati

Iklan sambutan kemerdekaan daripada Petronas tahun ini mengisahkan pengembaraan 2 orang kanak-kanak.

Dan yang paling menakjubkan, pengembaraan mereka merentasi masa selama 57 tahun!

Scene paling cute ialah ketika kanak-kanak ini meraikan kejayaan negara menjulang Piala Thomas. ;)


‘Sembahyang Hajat Setiap Tahun’- Prinsip Tauke Berbangsa Cina Di Kelantan Ini Dipuji Netizen

Masyarakat pelbagai kaum di negara kita sememangnya diakui hidup dalam keadaan aman damai dan harmoni sejak daripada dulu lagi. Perkara itu terbukti melalui hubungan baik antara kaum yang boleh dilihat di mana-mana negeri dalam negara kita.

Namun, antara yang paling mencuri tumpuan sudah pastinya hubungan masyarakat Melayu dengan masyarakat Cina dan India di Kelantan yang kelihatan begitu erat sekali apabila mereka ini kesemuanya menggunakan dialek Kelantan dalam percakapan mereka.

Sering saja video-video percakapan mereka ini dikongsikan kembali dan membuatkan segelintir masyarakat daripada negeri luar teruja dan tidak kurang juga terkejut dengan perkara berkenaan.

Seperti satu video yang dikongsikan oleh akaun Facebook Urus Setia Penerangan Dan Komunikasi Kerajaan Negeri Kelantan mengenai temu bual mereka bersama pengusaha Minyak Masak 303, Gan Leong Piow yang berbangsa Tionghua ini.

Video temu bual berkongsikan kisah kejayaannya membangunkan perniagaan minyak masak itu mula mencuri tumpuan netizen di media sosial sejak semalam selepas beliau menceritakan bagaimana para pekerja di kilangnya yang majoriti berbangsa Melayu dan beragama Islam dihormati dan dilayan ketika bekerja bersamanya.

Mengakui pekerja kilangnya hanya terdiri daripada warga tempatan sahaja, perbualan Gan itu mula mencuri tumpuan dengan penjelasannya yang menekankan kepentingan agama dan sembahyang dalam kalangan pekerjanya.

“You tak akan percaya ni, setiap tahun buat sembahyang hajat saya punya kilang, Yes! Why not?

“I’m a Chinese but i believe in God (saya berbangsa Cina tetapi saya juga percaya kepada Tuhan), agama itu penting.

“Saya buat tempat diorang solat untuk lelaki dan perempuan. Sampai masa kena pergi sembahyang,”jelas beliau.

Ketika ditanya wartawan mengenai segelintir pemilik perniagaan yang mungkin akan mengadu mengenai perkara berkenaan, Gan memberitahu perkara itu tidak seharusnya berlaku.

Sembahyang menurutnya adalah perkara paling mustahak dalam kehidupan setiap manusia dan beliau jelasnya sangat memahami dan menghormati perkara berkenaan.

“Tak boleh, tak boleh (mengadu). Sembahyang paling mustahak, you kena pergi sembahyang.

“Saya akan tunggu, itu benda wajib. Kalau kita hidup without God we are nothing (kalau hidup tanpa tuhan kita bukan apa-apa),” kongsinya.

Beliau yang mula mengusahakan perniagaan minyak masak sejak daripada tahun 80-an di Kelantan itu juga menjelaskan setiap majikan perlu menghargai dan menghormati pekerja mereka ketika bekerja.

Malah, beliau dalam video berkenaan turut berkongsikan hubungan erat yang dimilikinya bersama pekerja dan masih mempunyai pekerja wanita yang masih bersamanya sejak daripada awal perniagaannya dahulu.

Perkongsiannya itu pada hujung minggu lalu mula mencuri tumpuan netizen di media sosial dan telah mendapat lebih 1,700 shares di Facebook serta dikongsikan kembali di platform media sosial yang lain.

Rata-rata netizen yang meninggalkan komen di hantaran berkenaan memuji pendekatan yang diambil oleh beliau dalam menguruskan dan menghormati pekerjanya walaupun berlainan agama dan bangsa.

“Hebat pegangan hidup dan prinsip Mr Gan. Tabik hormat.

“Alhamdulillah memang terbaik tauke gini, susoh nok cari hok betul-betul jago kebajikan pekerja,” antara komen yang ditinggalkan netizen di video berkenaan.

Anda boleh menonton perkongsian penuh yang turut berkongsikan kisah kejayaan dan tips berguna dalam membangunkan perniagaan melalui pautan di bawah.

Baca juga perkongsian kami mengenai Pok Tar yang membuat kemunculan dalam video arahan Syahmi Sazli di Facebook baru-baru ini melalui pautan di bawah.

Netizen Tidak Puas Lihat Pak Cik 102 Tahun Kongsi Cerita Askar Jepun Di Kelantan

Tuah Gunakan Lagu Iklan Terkenal, Pemuda Ini Terima Beras Daripada Cap Rambutan

Ditegur Sering ‘Kacau’ Slot Mega Movie, Hos Nightline Beri Respons Melucukan Kepada Netizen


Sembang Filem Dengan Dain Said, Tentang Harum Malam Dan ‘Perang’ Dengan LPF

Selesai menonton Harum Malam di GSC Cinema Mid Valley, saya turun ke Starbucks yang berada di tingkat paling bawah. Saya dijadualkan untuk bertemu dengan Dain Said. Pertemuan ini dibuat oleh Kak Opie, individu penting yang menghubungkan pihak produksi dan media.

Sepanjang perjalanan ke Starbucks, otak saya berlegar-legar dengan imaginasi Harum Malam, filem terbaharu karya Dain Said. Saya kenal Dain Said melalui dua cerita, pertama Bunohan dan kedua Dukun. Karya beliau paling puas bagi saya adalah Bunohan. Sehingga sekarang saya rasa karya tersebut masih berada di senarai paling atas.

Tentang Harum Malam, saya letakkan filem tersebut disenarai ketiga selepas Dukun. Saya bukan orang yang pandai membuat komentar panjang lebar soal filem. Tetapi karya terbaharu beliau ini berada di tengah-tengah. Saya suka, tetapi kurang puas. Mungkin disebabkan rasa saya dipotong oleh beberapa babak yang dikabur dan didiamkan dialognya oleh pihak Lembaga Penapisan Filem (LPF). Senang kata, potong stim!

Sampai sahaja di Starbucks, saya nampak Dain Said di luar. Sedang menghisap rokok. Salah seorang wakil produksi menjemput saya duduk, “Ice Latte okay?” Kata dia. Saya angguk tanda setuju. Air sampai, Dain Said masuk. Kami bersalam-salaman dan berkenalan.

Untuk pertemuan kali pertama, Dain Said seorang yang peramah. Dia pandai buat orang asing seperti saya selesa untuk duduk berbincang. Temuramah hari ini tidak berlangsung dengan berat. Kami banyak bercerita soal Harum Malam dan LPF. Ditengah-tengah temuramah, Nandita Solomon, penerbit filem Harum Malam turut sertai perbincangan kami.

Harum Malam berkisarkan pergelutan hidup Iqbal, seorang remaja dan pelatih perubatan tradisional yang mampu meihat makhluk yang ghaib pada mata kasar manusia. Keupayan luar biasa ini mengakibatkan Iqbal sering diganggu makhluk dan ancaman dari dunia alam ghaib sehingga sukar untuk Iqbal membezakan antara realiti dan ghaib.

Satu peristiwa telah menyebabkan rakan-rakan dan keluarga Iqbal terdedah dengan makhluk ghaib yang amat merbahaya. Tanpa mempunyai pilihan, Iqbal terpaksa menggunakan kebolehan istimewa ini untuk melawan makhluk tersebut.

Dain Said terkenal dalam menyentuh isu relevan dalam masyarakat menerusi filemnya dan tidak terkecuali Harum Malam. Dalam filem ini, Dain membawa  tema penderaan dalam keluarga dan kesannya terhadap masyarakat. Selain itu, beliau bawa mitologi Hantu Raya, dengan kelainan tersendiri.

“Im building my world through film, Harum Malam adalah salah satunya. I bukan seorang pengarah yang nak suap penonton dengan semua benda sebab I percaya penonton I semua bijak-bijak. Mereka follow all the dots yang i letak – What happens at the end? What’s the whole underlying theme? In the family, sexuality, whatever I put, penonton i follow the dots. I tahu my audience are intelligent enough to look at it, and join the dots and sees the world that I build,” katanya.

Dain turut mendedahkan bahawa mereka bekerjasama dengan koreografer Rihauddin Abdul Kadir (juga dikenali sebagai Din Sabah) yang berkhidmat sebagai jurulatih pergerakan pelakon. Rithauddin, yang juga melakonkan watak Hantu Raya dalam filem itu, adalah seorang penari kontemporari.

Bercakap soal reaksi tentang filem ini, Dain Said berkata bahawa beliau berpuas hati membaca komentar tentang filem ini. Baginya, jika ada komen-komen negatif sekali pun, tidak sebanyak komen positif yang beliau terima. Tambah-tambah apabila filem ini sudah hampir mencecah kutipan sebanyak RM2 juta.

“I rasa gembira dengan responce yang kami dapat. Sebab most of the press tulis semua benda yang positif. Jika ada yang negatif, tidak sebanyak yang positif. I tak kisah, kerana i fikir kami buat benda yang best. Minggu pertama, 5 hari pertama kita sudah cecah satu juta dan I rasa lagi beberapa minggu mungkin akan cecah RM2 juta.

“Mungkin ada orang yang make something out of nothing. Some of them just a player, sesetengah [komen] itu mungkin personal dan sesetengah lagi tu has nothing to do with personalism. But i just move on. I tak fikir sangat benda-benda itu,” katanya.

Di dalam filem Harum Malam, Dain Said bukan sahaja membawa nama besar, tetapi juga pelakon-pelakon cilik yang baru mula bertapak di industri ini. Lakonan Idan Aedan sebagai Iqbal dan Arnie Shasha sebagai Ah Boy harus dipuji kerana mereka berjaya membawa watak masing-masing dengan baik dan cermat.

“Pelakon kanak-kanak, they were superb, sangat natural lakonan mereka. Idan natural dan Shasha pun sama. You tahu this is Shasha first experience berlakon? Kami bantu dia dengan hired acting coach, latihkan dia dari segi movement dan character. Dia seorang pelakon yang amazing for me.

“I remember one time i ask her, sasha you okay? Dia letih dah, start shooting 8 pagi sampai malam. I asked, are you okay? You look tired, she said, takpe okay, let’s go. Mata dia tu merah dah because we used contacts lenses. I sangat bersyukur dapat pelakon-pelakon yang sangat komited dengan kerja mereka.”

Perkara yang buat saya kurang puas menonton Harum Malam atau pun potong stim adalah apabila ada beberapa babak yang dikaburkan dan didiamkan dialognya. Saya tidak pasti kenapa, namun dari pemerhatian saya. Cara LPF menapis filem ini kurang konsisten.

Dain Said juga bersetuju tentang hal ini. Dia berkata bahawa kalau mengikut piawaian LPF yang menilai filem ini. Sepatutnya ada beberapa babak turut menerima nasib yang sama – dikaburkan atau didiamkan dialognya. Tetapi babak-babak ‘seram dan ganas’ tersebut dibiarkan, manakala babak lain yang dikaburkan.

“When we talk about this, sebenarnya ada dua POV. First from me, kedua from my producer. Sebagai pembikin filem, I rasa kalau semua babak blur. I rasa penonton macam you akan rugi. You bayangkan kalau kami setuju untuk potong? Lagi potong stim.

“But LPF sudi berbincang dengan my producer. My producer pergi and discuss, but at the end, LPF buat kerja mereka, my producer buat kerja dia. I kena hormat keputusan mereka,” kata Dain Said sebelum menyambung, “Tetapi macam I cakap dengan you, this discussion is not going to be resolved in one article in the newspaper, perlu ada perbincangan besar di antara komuniti pembikin filem, kerajaan dan semua pihak berkepentingan,” katanya.

Untuk rekod, Harum Malam diletakkan dibawah P-13 (Parental Guidance-13). Ketika ditanya kenapa filem ini diletakkan P-13, Nandita Solomon, penerbit filem ini menjawab bahawa mereka sebenarnya mengharapkan bahawa filem ini duduk di bawah kategori P-18. Tetapi jika berada di bawah P-18, pihak LPF tetap mahu syarikat produksi mengaburkan atau membuang babak-babak tersebut. Ini menyebabkan mereka tidak ada pilihan lain.

“Jika mereka letakkan filem ini sebagai 18, kami akan terima. Selepas itu LPF tawarkan kami PG-13 dengan beberapa adegan perlu disemak. Dan mereka juga beritahu kami bahawa jika mereka letakkan filem itu sebagai 18, kami masih perlu memotong beberapa babak.” kata Nandita.

Untuk rekod, Harum Malam diterbitkan oleh Apparat, dan buat pertama kali bekerjasama dengan D’Ayu Pictures and Skop Productions. Harum Malam juga diterbitkan dengan sumbangan dana daripada Perbadanan Filem Nasional Malaysia (FINAS).

Harum Malam akan mendapat tayangan perdana antarabangsa (Festival World Premiere) di Fantastic Fest, sebuah filem festival bercorak “genre” (horror, fantasi) yang terbesar di Amerika Utara. Pada bulan Oktober pula, Harum Malam akan mendapat tayangan perdana Eropah (European premiere) di Sitges Film Festival, Sepanyol, sebuah festival filem yang mengketengahkan filem-filem seram dan fantasi dari seluruh dunia.

Di pasaran antarabangsa, Harum Malam diwakili oleh Reel Suspects, manakala XYZ Filem pula mewakili filem ini di pasaran Amerika Utara. Judul antarabangsa untuk filem Harum Malam adalah Blood Flower.


Sembang Pandai: Siapa Coach Shazwan Dan Apa Pendapat Beliau Tentang ‘Take Over’ Newcastle United

Dalam arena bola sepak, kita tahu jurulatih memainkan peranan penting sama seperti pemain. Akan tetapi, ramai yang tidak sedar betapa pentingnya kemampuan serta kualiti yang dimiliki seorang jurulatih.

Baru-baru ini, pengambil alihan Newcastle United oleh Public Investment Fund (PIF) mendapat perhatian peminat bola sepak dunia.

Dalam episod Sembang Pandai ini, kami berbincang dengan salah seorang jurulatih terkenal di peringkat akar umbi yang juga General Manager Little League Soccer, Shazwan Wong mengenai isu dalaman Newcastle United.